টেক্সটাইল ইঞ্জিনিয়ারদের জন্য কিছু ভাইবা প্রশ্ন এবং তাদের উত্তর | bdsaradin24.com টেক্সটাইল ইঞ্জিনিয়ারদের জন্য কিছু ভাইবা প্রশ্ন এবং তাদের উত্তর | bdsaradin24.com\nটেক্সটাইল ইঞ্জিনিয়ারদের জন্য কিছু ভাইবা প্রশ্ন এবং তাদের উত্তর\nকর্পোরেট | 2018, April 24 07:43 pm\nটেক্সটাইল ভাইবার কিছু প্রশ্ন এবং তার উত্তর সমুহ\nপ্রশ্ন – ১. স্ট্যান্ডার্ড অর্গানাইজেশন এর সংজ্ঞা দাও।\nউত্তরঃ যে সংস্থা উৎপাদিত পণ্য বা সেবার মানের সর্বাধিক গ্রহণযোগ্য পর্যায় অর্থাৎ কোয়ালিটি লেবেল নির্ধারন করে, তাকে স্ট্যান্ডার্ড অর্গানাইজেশন বলে।\nপ্রশ্ন – ২. স্ট্যান্ডার্ড অর্গানাইজেশন কয় প্রকার?\nউত্তরঃ দুই প্রকার। যথাঃ ক. ন্যাশনাল স্ট্যান্ডার্ড অর্গানাইজেশন, খ. ইন্টারন্যাশনাল স্ট্যান্ডার্ড অর্গানাইজেশন।\nপ্রশ্ন – ৩. টেক্সটাইল টেস্টিং বলতে কি বুঝ?\nউত্তরঃ টেক্সটাইল শিল্পে টেস্টিং বলতে টেক্সটাইল পণ্যদ্রব্য যেমন – আঁশ, সুতা, কাপড় ইত্যাদির কাঙ্ক্ষিত মান বা গুণাগুণ যাচাই করাকে বুঝায়।\nপ্রশ্ন – ৪. কাপড়ের শক্তি বলতে কি বুঝ?\nউত্তরঃ কাপড়ের শক্তি বলতে কাপড়ের আঁশ বা সুতা ছিড়ার কতটুকু টান সহ্য করতে পারে।\nপ্রশ্ন – ৫. টেনসাইল স্ট্রেংথ কাকে বলে?\nউত্তরঃ কাপড়ের টানা ও পড়েনের দিকে কাপড়ের ছিঁড়ে যাওয়ার শক্তি নির্ণয় করাকে কাপড়ের টেনসাইল স্ট্রেংথ বলে।\nপ্রশ্ন – ৬. স্ট্রিপ শব্দের অর্থ কি?\nউত্তরঃ স্ট্রিপ শব্দের অর্থ কাপড়ের সরু ফালি।\nপ্রশ্ন – ৭. ব্রাস্টিং অর্থ কি?\nউত্তরঃ ব্রাস্টিং অর্থ ফেটে যাওয়া।\nপ্রশ্ন – ৮. কাপড়ের দৈর্ঘ্য নির্ণয়ের একক কি?\nউত্তরঃ কাপড়ের দৈর্ঘ্য নির্ণয়ের একক গজ বা মিটার।\nপ্রশ্ন – ৯. নমুনায়ন কি?\nউত্তরঃ বৃহৎ অংশ থেকে বাছাই করার প্রক্রিয়াটিই হচ্ছে নমুনায়ন।\nপ্রশ্ন – ১০. কাপড়ের পুরত্ব নির্ণয়ের দুটি যন্ত্রের নাম লিখ।\nউত্তরঃ ক. হীলস থিকনেস গেজ, খ. দি শার্লি থিকনেস গেজ।\nপ্রশ্ন – ১১. কাপড়ের পুরত্ব নির্ণয়ে সর্বাধিক ব্যবহৃত যন্ত্র কোনটি?\nউত্তরঃ হীলস থিকনেস গেজ।\nপ্রশ্ন – ১২. কত পুরত্বের কাপড় পরিমাপ করা যায়?\nউত্তরঃ ০.০০০০৫ থেকে ০.০০৫ ইঞ্চি।\nপ্রশ্ন – ১৩. ক্রিম্প কি?\nউত্তরঃ ঢেউ বা কোঁকড়ানো অবস্থাই হল ক্রিম্প।\nপ্রশ্ন – ১৪. ক্রিম্প এর সংজ্ঞা দাও।\nউত্তরঃ কাপড়ে বুননকৃত অবস্থায় একটি সুতার দৈর্ঘ্য এবং ঐ সুতাটি কাপড় হতে খোলার পর যে দৈর্ঘ্য পাওয়া যায়, এ দু’য়ের পার্থক্যকে ক্রিম্প বলে।\nপ্রশ্ন – ১৫. এয়ার পারমিয়্যাবিলিটি কি?\nউত্তরঃ কাপড়ের ১ বর্গ সে.মি. স্থান দিয়ে প্রতি সেকেন্ডে ১ সে.মি. পানির চাপবিশিষ্ট যত ঘন সে.মি আয়তনের বাতাস প্রবাহিত হয় তাকে ঐ কাপড়ের এয়ার পারমিয়্যাবিলিটি বলে।\nপ্রশ্ন – ১৬. ক্রিজ কাকে বলে?\nউত্তরঃ সাধারণত কাপড় বা সুতার আকৃতির পরিবর্তনকে ক্রিজ বলে।\nপ্রশ্ন – ১৭. কোন কাপড়ের ক্ষেত্রে ক্রিজ গ্রহণযোগ্য?\nউত্তরঃ ক্রেপ কাপড়ের ক্ষেত্রে।\nপ্রশ্ন – ১৮. ক্রিজ রেজিস্ট্রান্স কি?\nউত্তরঃ যে গুণাবলির কারণে কাপড় মোচড়ানোর ফলেও কাপড়ে কোন রকম ভাঁজ পড়ে না তাকে ক্রিজ ক্রিজ রেজিস্ট্রান্স বলে।\nপ্রশ্ন – ১৯. কাপড়ের গুণাবলিকে সাধারণত কি উপায়ে প্রকাশ করা হয়?\nউত্তরঃ গাণিতিক সংখ্যার সাহায্যে।\nপ্রশ্ন – ২০. স্টিফনেস এর সাথে ড্রেপ এর সম্পর্ক কি?\nউত্তরঃ স্টিফনেস বাড়লে ড্রেপ কমে এর স্টিফনেস কমলে ড্রেপ বাড়ে।\nপ্রশ্ন – ২১. স্টিফনেস পরিমাপক দুটি যন্ত্রের নাম লিখ।\nউত্তরঃ ক. দি শার্লি স্টিফনেস টেস্টার, খ. দি হার্ট লুপ টেস্টার।\nপ্রশ্ন – ২২. কাপড়ের ড্রেপ এর সংজ্ঞা দাও।\nউত্তরঃ ড্রেপ অর্থ ঝুলে পড়া। যে গুণাবলির কারণে কাপড় তার নিজের ওজনে গড়িয়ে ঝুলে পড়ার প্রয়াস পায়, তাকে ড্রেপ বলে।\nপ্রশ্ন – ২৩. কাপড়ের সংকোচন কত প্রকার?\nউত্তরঃ দুই প্রকার, যথাঃ ক. রিলাক্সেশন, খ. ফেল্টিং।\nপ্রশ্ন – ২৪. কাপড়ের ঘর্ষন প্রতিরোধ ক্ষমতা কাকে বলে?\nউত্তরঃ যে গুণাবলির কারণে ঘর্ষন বা অ্যাব্রেশনকে বাধা প্রদান করে বা করতে চায়, তাকে অ্যাব্রেশন রেজিস্ট্যান্স বা ঘর্ষন প্রতিরোধ ক্ষমতা বলে।\nপ্রশ্ন – ২৫. ফাস্টনেস কি?\nউত্তরঃ টেক্সটাইল দ্রব্য ও পণ্যসামগ্রী ব্যবহারের পর এর রং এর স্থায়িত্বকে ফাস্টনেস বলে।\nপ্রশ্ন – ২৬. টেকোমিটার কি?\nউত্তরঃ টেকোমিটার এমন একটি যন্ত্র, যার সাহায্যে বিভিন্ন ধরনের গতি পরিমাপ করা হয়।\nপ্রশ্ন – ২৭. পরিদর্শন কেন করা হয়?\nউত্তরঃ উৎপাদিত পোশাকের গুণগত মান নিশিত করার জন্য।\nপ্রশ্ন – ২৮. পোশাকের ত্রুটিগুলোকে কয়ভাগে ভাগ করা যায়?\nউত্তরঃ তিন ভাগে। যথাঃ মেজর ডিফেক্ট, খ. মাইনর ডিফেক্ট, গ. ক্রিটিক্যাল ডিফেক্ট।\nপ্রশ্ন – ২৯. গার্মেন্টস কারখানায় পরিদর্শন কয়টি ধাপে করা হয়?\nউত্তরঃ তিন ধাপে। যথাঃ ক. কাঁচামাল পরিদর্শন, খ. প্রক্রিয়ার মধ্যে পরিদর্শন, গ. চূড়ান্ত পরিদর্শন।\nপ্রশ্ন – ৩০. সকল রং যাচাইয়ের জন্য কয় পিস পোশাক পরিদর্শন করা হয়?\nউত্তরঃ ৩ পিস।\nপ্রশ্ন – ৩১. কি কি কারণে সিম দুর্বল হয়?\nউত্তরঃ সেলাই সুতার দুর্বলতা, ত্রুটিপূর্ণ সেলাই, ভুল সাইজের সেলাই সুতা নির্বাচিন করা ইত্যাদি।\nপ্রশ্ন – ৩২. সেলাইয়ের গুণাগুণ বলতে কি বুঝ?\nউত্তরঃ সেলাইয়ের আদর্শ মানকে বুঝায়।\nপ্রশ্ন – ৩৩. শেড ম্যাচিং বলতে কি বুঝ?\nউত্তরঃ সেলাই সুতা ও কাপড়ের সং একই হওয়াকে বুঝায়।\nপ্রশ্ন – ৩৪. সিমেট্রিক্যাল কাপড় কাকে বলে?\nউত্তরঃ যে সকল কাপড়ের ফেইস ও ব্যাক একই রকম দেখতে তাকে সিমেট্রিক্যাল কাপড় বলে।\nভাইবার জন্য কিছু প্রশ্ন এবং উত্তর\nপ্রশ্ন – ১. টেক্সটাইল র ম্যাটারিয়ালস কাকে বলে?\nউত্তরঃ যে সমস্ত ফাইবারের ন্যূনতম দৈর্ঘ্য, শক্তি, সূক্ষ্মতা, নমনীয়তা, সমতা, স্থিতিস্থাপকতা, আর্দ্রতা ধারণক্ষমতা, রেসিলিয়েন্সি, তাপ পরিবাহিকতা এবং রং করার ক্ষমতা ইত্যাদি বজায় থাকে, তাকে টেক্সটাইল র ম্যাটারিয়ালস বলে।\nপ্রশ্ন – ২. শক্তি বা টেনাসিটির একক কি?\nউত্তরঃ গ্রাম/ডেনিয়ার অথবা গ্রাম/টেক্স।\nপ্রশ্ন – ৩. প্রাকৃতিক সবচেয়ে শক্তিশালী ফাইবারের নাম কি?\nউত্তরঃ রেমি ফাইবার।\nপ্রশ্ন – ৪. আঁশের লিনিয়ন ডেনসিটি কাকে বলে?\nউত্তরঃ আঁশের একক দৈর্ঘ্যের ওজনকে বুঝায়।\nপ্রশ্ন – ৫. রেসিলিয়েন্সি বলতে কি বুঝ?\nউত্তরঃ ফাইবার বা কাপড় টান, পাক বা ভাঁজের দ্বারা বিকৃত হওয়ার পর পূর্বাবস্থায় ফিরে আসার যে ক্ষমতা তাই হল রেসিলিয়েন্সি।\nপ্রশ্ন – ৬. সি.বি.সি ও জুটেক্স কাকে বলে?\nউত্তরঃ সি.বি.সি হল – কার্পেট ব্যাকিং ক্লথ আর জুটেক্স হল – জুট + কটন।\nপ্রশ্ন – ৭. লিনেন ফাইবারের দৈর্ঘ্য ও ব্যাস কত?\nউত্তরঃ দৈর্ঘ্য ১০ থেকে ৪০ ইঞ্চি এবং ব্যাস ১৪.৫ মাইক্রন।\nপ্রশ্ন – ৮. উল ফাইবারের দৈর্ঘ্য ও ব্যাস কত?\nউত্তরঃ দৈর্ঘ্য ২ থেকে ৮ ইঞ্চি এবং ব্যাস ১২ থেকে ৭০ মাইক্রন।\nপ্রশ্ন – ৯. উল কোন শ্রেণীর ফাইবার?\nউত্তরঃ প্রাকৃতিক প্রোটিন ফাইবার।\nপ্রশ্ন – ১০. সিল্ক ফাইবারের দৈর্ঘ্য ও ব্যাস কত?\nউত্তরঃ দৈর্ঘ্য ৩০০ থেকে ১০০০ গজ এবং ব্যাস ৯ থেকে ১০ মাইক্রন।\nপ্রশ্ন – ১১. রেশম কোন পোকার থেকে তৈরি করা হয়?\nউত্তরঃ পলু পোকা থেকে।\nপ্রশ্ন – ১২. রেশম আঁশে শতকরা কতভাগ সেরিসিন বা আঠালো পদার্থ থাকে?\nউত্তরঃ শতকরা ২০ ভাগ।\nপ্রশ্ন – ১৩. সিল্ককে প্রধানত কয়ভাগে ভাগ করা হয়?\nউত্তরঃ দুইভাগে। যথাঃ ক. মালবেরী সিল্ক, খ. ওয়াইল্ড সিল্ক।\nপ্রশ্ন – ১৪. কার্পেট উল কাকে বলে?\nআঁশের দৈর্ঘ্য ৯ থেকে ১৫ ইঞ্চি ও আঁশ মোটা হলে তাকে কার্পেট উল বলে।\nপ্রশ্ন – ১৫. কৃত্রিম ফাইবার পরীক্ষামূলকভাবে প্রথম কত সালে আবিষ্কার হয়?\nপ্রশ্ন – ১৬. পলিয়েস্টার কি ধরনের ফাইবার?\nউত্তরঃ উচ্চ পলিমার বিশিষ্ট কৃত্রিম ফাইবার।\nপ্রশ্ন – ১৭. রিজেনারেটেড ফাইবার কত প্রকার ও কি কি?\nউত্তরঃ দুই প্রকার। যথাঃ ক. রিজেনারেটেড প্রোটিন, খ. রিজেনারেটেড সেলোলুজ।\nপ্রশ্ন – ১৮. বাণিজ্যিকভাবে উৎপাদিত দুই ধরনের রেয়ন এর নাম লিখ।\nউত্তরঃ উত্তরঃ ভিসকোস ও হাই ওয়েট মেডুলাস।\nপ্রশ্ন – ১৯. ভিসকোস রেয়ন প্রস্তুতির কাঁচামালগুলো কি কি?\nউত্তরঃ কটন লিন্টার্স, বাঁশের মন্ড ও কাঠের মন্ড ইত্যাদি।\nপ্রশ্ন – ২০. ভিসকোস রেয়ন কোন ডাই দ্বারা রং করা হয়?\nউত্তরঃ ডাইরেক্ট, ভ্যাট ও সালফার ডাই দ্বারা।\nপ্রশ্ন – ২১. পলিমার কি?\nউত্তরঃ ক্যাপরোলাকটানকে তরল অবস্থায় ছেঁকে অত্যাধিক তাপ ও চাপে যে তরল পদার্থ হয়, তাকে পলিমার বলে।\nপ্রশ্ন – ২২. পলিমারাইজেশন কি?\nউত্তরঃ পলিমার তৈরির পদ্ধতিকে পলিমারাইজেশন বলে।\nপ্রশ্ন – ২৩. পলিয়েস্টার ফাইবারের টেনাসিটি কত?\nউত্তরঃ ৪.৫ থেকে ৫.০ গ্রাম/ডেনিয়ার।\nপ্রশ্ন – ২৪. সিনথেটিক উল কাকে বলে?\nউত্তরঃ কিছুটা উলের মত গুনাগুনের কারণে অ্যাকরাইলিক ফাইবারকে সিনথেটিক উল বলা হয়।\nপ্রশ্ন – ১. ওয়েট প্রসেসিং শব্দের অর্থ কি?\nউত্তরঃ সিক্ত প্রক্রিয়া।\nপ্রশ্ন – ২. ওয়েট প্রসেসিং কে কয় ভাগে ভাগ করা যায়?\nউত্তরঃ ৩ ভাগে। যথাঃ ক. প্রি-ট্রিটমেন্ট, খ. ডাইং ও প্রিন্টিং, গ. ফিনিশিং।\nপ্রশ্ন – ৩. ডাইং কাকে বলে?\nউত্তরঃ রং, রসায়ন ও অন্যান্য সহায়ক পদার্থের মাধ্যমে টেক্সটাইল দ্রব্যকে রঙিন করার প্রক্রিয়াকে ডাইং বলে।\nপ্রশ্ন – ৪. প্রিন্টিং কাকে বলে?\nউত্তরঃ রং, রসায়ন ও অন্যান্য সহায়ক পদার্থ দ্বারা বিশেষ কিছু কৌশল অবলম্বন করে কাপড়ের স্থান বিশেষে কোন নির্দিষ্ট ডিজাইন ফুটিয়ে তোলাকে প্রিন্টিং বলে।\nপ্রশ্ন – ৫. ফিনিশিং কাকে বলে?\nউত্তরঃ টেক্সটাইল দ্রব্যের সৌন্দর্য বৃদ্ধি ও ব্যবহারের উপযোগী করার প্রক্রিয়াকে ফিনিশিং বলে।\nপ্রশ্ন – ৬. সাবান বলতে কি বুঝ?\nউত্তরঃ সম্পৃক্ত ও অসম্পৃক্ত উচ্চতর ফ্যাটি অ্যাসিডের ধাতব লবণকে সাবান বলে।\nপ্রশ্ন – ৭. ডিটারজেন্ট কি?\nউত্তরঃ যে কেমিক্যালের সাহায্যে টেক্সটাইল দ্রব্য হতে ময়লা, ধুলাবালি, তৈল, চর্বি ও অন্যান্য অপদ্রব্য দূর করা হয়, তাকে ডিটারজেন্ট বলে।\nপ্রশ্ন – ৮. প্লেট সিনজিং মেশিনের গতি কত?\nউত্তরঃ ২৫০ থেকে ৪০০গজ প্রতি মিনিটে।\nপ্রশ্ন – ৯. ডিসাইজিং কাকে বলে?\nউত্তরঃ যে রাসায়নিক বিক্রিয়ার মাধ্যমে বুননকৃত কাপড় হতে স্টার্চ জাতীয় পদার্থ দূর করা হয় এবং কাপড়ে পানি শোষণ ক্ষমতা বৃদ্ধি পায়, তাকে ডিসাইজিং বলে।\nপ্রশ্ন – ১০. এনজাইম কি?\nউত্তরঃ এক ধরনের জৈব প্রভাবক।\nপ্রশ্ন – ১১. কটনে সেলুলোজের শতকরা হার কত?\nউত্তরঃ শতকরা ৯৪ থেকে ৯৭ ভাগ।\nপ্রশ্ন – ১২. স্কাওয়ারিং কাকে বলে?\nউত্তরঃ যে সিক্ত প্রক্রিয়ায় অ্যালকালি সহযোগে টেক্সটাইল দ্রব্য হতে তেল, চর্বি, মোম ও অন্যান্য অপদ্রব্য দূড় করা হয়, তাকে স্কাওয়ারিং বলে।\nপ্রশ্ন – ১৩. ব্লিচিং কাকে বলে?\nউত্তরঃ যে রাসায়নিক প্রক্তিয়ার মাধ্যমে টেক্সটাইল দ্রব্য হতে প্রাকৃতিক রং জাতীয় পদার্থ স্থায়ীভাবে দূর করে দ্রব্যটিকে সাদা ধবধবে করা হয়, তাকে ব্লিচিং বলে।\nপ্রশ্ন – ১৪. পিগমেন্ট কি?\nউত্তরঃ এক ধরনের রং বা কালারি বস্তু।\nপ্রশ্ন – ১৫. পানিতে দ্রবণীয় তিনটি ডাই স্টাফের নাম লিখ।\nউত্তরঃ ক. ডাইরেক্ট ডাই, খ. রি-অ্যাকটিভ ডাই, গ. অ্যাসিড ডাই।\nপ্রশ্ন – ১৬. পানিতে অদ্রবণীয় তিনটি ডাই স্টাফের নাম লিখ।\nউত্তরঃ ক. ভ্যাট ডাই, খ. সালফার ডাই, গ. ডিসপার্স ডাই।\nপ্রশ্ন – ১৭. তিনটি ওয়েটিং এজেন্ট এর নাম লিখ।\nউত্তরঃ ক. টি.আর ওয়েল, খ. মনোপল, গ. লিসাপল।\nপ্রশ্ন – ১৮. অ্যাসিড ডাই কি?\nউত্তরঃ সালফোনিক অ্যাসিডের সোডিয়াম লবণ এবং কোন কোন ক্ষেত্রে কার্বক্সিলিক অ্যাসিডের সোডিয়াম লবণ।\nপ্রশ্ন – ১৯. অ্যাসিড ডাই এর তিনটি বাণিজ্যিক নাম লিখ।\nউত্তরঃ লিউরাজল, স্যান্ডোফাস্ট, স্যাপরাসেন।\nপ্রশ্ন – ২০. ভ্যাট বলতে কি বুঝ?\nউত্তরঃ প্রকৃতি থেকে প্রাপ্ত ইন্ডিগো কালারকে যে বিশেষভাবে নির্মিত কাঠের পাত্রে দ্রবণীয় করা হত, তাকে ভ্যাট বলে।\nপ্রশ্ন – ২১. ভ্যাট ডাই কোন শ্রেণীর ফাইবার রং করতে ব্যবহৃত হয়?\nউত্তরঃ সেলুলোজিক ফাইবার, তবে প্রোটিন ফাইবারও রং করা যায়।\nপ্রশ্ন – ২২. ভ্যাটিং কি?\nউত্তরঃ যে পদ্ধতিতে অদ্রবণীয় ভ্যাট ডাইকে বিভিন্নভাবে দ্রবণীয় করা হয়, তাকে ভ্যাটিং বলে।\nপ্রশ্ন – ২৩. ভ্যাট ডাই-এ লবণের কাজ কি?\nউত্তরঃ ফাইবারের প্রতি ডাই এর আকর্ষণ বৃদ্ধি করা।\nপ্রশ্ন – ২৪. ভ্যাট ডাই এর দিটি বাণিজ্যিক নাম লিখ।\nউত্তরঃ ক. অ্যালগোসল, খ. ইন্ডিগোসল।\nপ্রশ্ন – ২৫. ভ্যাট ডাই এর সংজ্ঞা দাও।\nউত্তরঃ যে ডাইকে ভ্যাট নামক পাত্রে সোডিয়াম হাইড্রোসালফাইড বা হাইড্রোজ (রিডিউসিং এজেন্ট) এবং সস্টিক সোডা দ্রবণে ক্রিয়া করে দ্রবণীয় করতে হয়, তাকে ভ্যাট ডাই বলে।\nপ্রশ্ন – ২৬. ডিসপার্সিং ডাই দ্বারা কোন কোন ফাইবার রং করা যায়?\nউত্তরঃ নাইলন, পলিয়েস্টার, অ্যাক্রাইলিক ইত্যাদি ফাইবার।\nপ্রশ্ন – ২৭. বর্তমানে কোন ডাই সবচেয়ে বেশি ব্যবহৃত হয়?\nউত্তরঃ রি-অ্যাকটিভ ডাই।\nপ্রশ্ন – ২৮. রি-অ্যাকটিভ ডাই এর তিনটি বাণিজ্যিক নাম লিখ।\nউত্তরঃ ক. প্রসিওন এম, খ. প্রসিওন এইচ, গ. সিবাক্রোন।\nপ্রশ্ন – ২৯. প্যাকেজ কাকে বলে?\nউত্তরঃ সুতা যার উপর জড়ানো থাকে তাকে প্যাকেজ বলে।\nপ্রশ্ন – ৩০. টেক্সটাইল দ্রব্যকে কি কি আকারে ডাইং করা যায়?\nউত্তরঃ ক. ফাইবার আকারে বা লুজ আকারে, খ. সুতা আকারে, গ. কাপড় আকারে, এবং ঘ. পিস গুড (পোশাক) আকারে।\nপ্রশ্ন – ৩১. কটন কাপড় ডাইং এর জন্য কোন মেশিন বেশি ব্যবহৃত হয়?\nউত্তরঃ জিগার ডাইং মেশিন।\nপ্রশ্ন – ৩২. উইঞ্চ ডাইং মেশিনে কি ধরনের কাপড রং করা হয়?\nউত্তরঃ নিটেড কাপড়।\nGarments Dyeing, Washing and Finishing\nপ্রশ্ন – ১. গার্মেন্টস ডাইং কেন করা হয়?\nউত্তরঃ তৈরিকৃত পোশাকের কাপড় উজ্জ্বল করা এবং সৌন্দর্য বৃদ্ধি করার জন্য।\nপ্রশ্ন – ২. কটন পোশাকের জন্য কোন ডাই ব্যবহার করা হয়?\nউত্তরঃ ডাইরেক্ট ডাই।\nপ্রশ্ন – ৩. পলিয়েস্টার পোশাকের জন্য কোন ডাই ব্যবহার করা হয়?\nউত্তরঃ ডিসপার্স ডাই।\nপ্রশ্ন – ৪. সিল্ক কাপড়ের ক্ষেত্রে কোন ডাইন ব্যবহার করা হয়?\nউত্তরঃ রিয়্যাকটিভ ডাই।\nপ্রশ্ন – ৫. কয়েকটি গার্মেন্টস ডাইং মেশিনের নাম লিখ।\nউত্তরঃ জিগার ডাইং মেশিন, উইঞ্চ ডাইং মেশিন, জেট ডাইং মেশিন ইত্যাদি।\nপ্রশ্ন – ৬. পলিয়েস্টার কাপড় ডাইং তাপমাত্রা কত?\nউত্তরঃ ১৩০º সেলসিয়াস।\nপ্রশ্ন – ৭. গার্মেন্টস ওয়াশিং বলতে কি বুঝ?\nউত্তরঃ যে প্রক্রিয়ার মাধ্যমে একটি পূর্ণাঙ্গ পোশাককে ধৌত করে এর মধ্যস্থ ময়লা, অপদ্রব্যসমূহ দূর করে পোশাককে পরিষ্কার করা হয়, তাকে গার্মেন্টস ওয়াশিং বলে।\nপ্রশ্ন – ৮. গার্মেন্টস ওয়াশিং প্রধানত কত প্রকার?\nউত্তরঃ দুই প্রকার। যথাঃ ক. ড্রাইং ওয়াশিং, খ. ওয়াটার ওয়াশিং।\nপ্রশ্ন – ৯. গার্মেন্টস ওয়াশিং এর পদ্ধতি কয়টি?\nউত্তরঃ প্রধানত দুইটি। যথাঃ ক. স্টোন ওয়াশিং, খ. কেমিক্যাল ওয়াশিং।\nপ্রশ্ন – ১০. ব্লিচিং ওয়াশিন কত তাপমাত্রায় সম্পন্ন হয়?\nউত্তরঃ ৯০º সেলসিয়াস।\nপ্রশ্ন – ১১. পিগমেন্ট ওয়াশিং কত তাপমাত্রায় করা হয়?\nউত্তরঃ ৬০º সেলসিয়াস।\nপ্রশ্ন – ১২. স্টাইল অব ওয়াশিং কি?\nউত্তরঃ বিভিন্ন ধরনের কেমিক্যাল দ্বারা কিছু শর্ত সাপেক্ষে বিভিন্ন আঁশ দ্বারা তৈরি পোশাককে যে কৌশলে ওয়াশিং করা হয়, তাকে স্টাইল অব ওয়াশিং বলে।\nপ্রশ্ন – ১৩. গার্মেন্টস ওয়াশিং এ ব্যবহৃত ম্যাটেরিয়াল ও লিকারের অনুপাত কত?\nউত্তরঃ ওয়াশিং মেশিন ব্যবহার করে ওয়াশিং করলে ১ঃ ৫ বা ৫ঃ ৮ এবং ওয়াশিং মেশিন ছাড়া ওয়াশিং করলে ১ঃ ১০ বা ১ঃ ১২ ।\nপ্রশ্ন – ১৪. স্টোন ওয়াশিং এর সংজ্ঞা দাও।\nউত্তরঃ পোশাক বা কাপড় ওয়াশিং এর যে প্রক্রিয়ায় পাথর বা স্টোন ব্যবহার করা হয়, তাকে স্টোন ওয়াশিং বলে।\nপ্রশ্ন – ১৫. কোন প্রকৃতির পোশাককে স্টোন ওয়াশ করা হয়?\nউত্তরঃ প্রধানত জিন্স ও ডেনিম এর শার্ট ইত্যাদি।\nপ্রশ্ন – ১৬. মাংকি ওয়াশ কি?\nউত্তপ্রঃ পটাশিয়াম পার কার্বনেট দ্রবণে কাপড়ের নির্দিষ্ট অংশ ডুবিয়ে যে ওয়াশ করা হয়, তাকে মাংকি ওয়াশ বলে।\nপ্রশ্ন – ১৭. ড্রাই ওয়াশ কি?\nউত্তরঃ পোশাককে কোন প্রকার পানিতে না ভিজিয়ে ময়লা অপসারণ করে শুষ্ক পদ্ধতিতে বিভিন্ন কেমিক্যাল দ্বারা পোশাক পরিষ্কার করা হয়, তাকে ড্রাই ওয়াশ বলে।\nপ্রশ্ন – ১৮. ড্রাই ওয়াশের তাপমাত্রা কত?\nউত্তরঃ ১১০º সেলসিয়াস।\nপ্রশ্ন – ১৯. ব্লিচিং ওয়াশিং এর প্রধান রাসায়নিক পদার্থ কি?\nউত্তরঃ কস্টিক সোডা।\nপ্রশ্ন – ২০. কেমিক্যাল ওয়াশিং এর সংজ্ঞা দাও।\nউত্তরঃ যে ওয়াশিং প্রক্রিয়ায় একটি পূর্ণাঙ্গ পোশাককে কেমিক্যাল ব্যবহার করে এর মধ্যস্থ ময়লা, অপদ্রব্য দূর করে পরিষ্কার করা হয়, তাকে কেমিক্যাল ওয়াশিং বলে।\nপ্রশ্ন – ২১. পোশাক ফিনিশিং কি?\nউত্তরঃ পোশাক প্রস্তুতের পর তা ক্রেতার নিকট আকর্ষনীয় করার পোশাককে বিভিন্ন যান্ত্রিক পদ্ধতি ব্যবহার করে বা প্রেসিং, ফোল্ডিং ও প্যাকিং করা হয়, তাকে পোশাক ফিনিশিং বলে।\nপ্রশ্ন – ২২. ফোল্ডিং কি?\nউত্তরঃ প্রেসিং করার পর নির্দিষ্ট আয়তনে পোশাক ভাঁজ করে রাখাকে ফোল্ডিং বলে।\nপ্রশ্ন – ২৩. প্রেসিং এর অপর নাম কি?\nপ্রশ্ন – ২৪. ফোল্ডিং কত প্রকার ও কি কি?\nউত্তরঃ তিন প্রকার। যথাঃ ক. শার্টের ফোল্ডিং, খ. প্যান্টের ফোল্ডিং, গ. জ্যাকেটের ফোল্ডিং।\nপ্রশ্ন – ২৫. শার্টের ফোল্ডিংগুলোর নাম লিখ।\nউত্তরঃ ক. স্ট্যান্ড আপ, খ. সেমি স্ট্যান্ড আপ, গ. ফ্ল্যাট প্যাক ও ঘ.হ্যাঙ্গার প্যাক ফোল্ডিং।\nপ্রশ্ন – ২৬. প্রেসিং বা আয়রনিং কাকে বলে?\nউত্তরঃ যে প্রক্রিয়ার দ্বারা পোশাকের মধ্যস্থ অনাকাঙ্ক্ষিত ভাঁজ বা কোঁকড়ানো অবস্থাকে দূর করে পোশাকের মসৃণতা, চাকচিক্যতা, সৌন্দর্য বৃদ্ধি করা হয় তাকে প্রেসিং বলে।\nপ্রশ্ন – ২৭. প্যাকিং কাকে বলে?\nউত্তরঃ ফোল্ডিং করার পর পোশাককে ধুলাবালি ও অন্যান্য ময়লার হাত থেকে রক্ষার জন্য ও বাজার উপযোগী করার জন্য যে পলি ব্যাগে সংরক্ষণ করা হয়, তাকে প্যাকিং বলে।\nপ্রশ্ন – ২৮. অ্যাসর্টমেন্ট বলতে কি বুঝ?\nউত্তরঃ অ্যাসর্টমেন্ট বলতে সংগ্রহকরণ বা কোন কোন ক্ষেত্রে শ্রেনিবিন্যস্তকরণকেই বুঝায়।\nপ্রশ্ন – ২৯. ডি-লাসচারিং অর্থ কি?\nউত্তরঃ রঙের উজ্জ্বলতা কমিয়ে বিশেষ বৈচিত্র আনয়ন করা।\nপ্রশ্ন – ৩০. ব্রাইটেনিং ফিনিশিং কি?\nউত্তরঃ টেক্সটাইল দ্রব্য বা কাপড়ে অতিমাত্রায় শুভ্রতা আনয়নের জন্য যে কেমিক্যাল ব্যবহার করে বিশেষ ধরনের ফিনিশিং করা হয়, তাকে ব্রাইটেনিং ফিনিশিং বলে।\nপ্রশ্ন – ৩১. ব্রাইটেনিং প্রণালি কত তাপমাত্রায় করা হয়?\nউত্তরঃ ৪০º থেকে ৬০º সেলসিয়াস।\nপ্রশ্ন – ৩২. স্টিম কি?\nউত্তরঃ কোন পাত্রে পানি রেখে তাতে উচ্চ তাপে পানি ফুটিয়ে যে বাষ্প তৈরি করা হয়, তাকে স্টিম বলে।\nপ্রশ্ন – ৩৩. পোশাকশিল্পে কেন স্টিম ব্যবহৃত হয়?\nউত্তর : কাপড় আয়রনিং করার জন্য\n(লেখাটি পড়া হয়েছে 2664 বার)


শিপ্রা ও সিফাতের কী মালামাল র‌্যাবকে দিল পুলিশ? – coxsbazarvision.com\nশিপ্রা ও সিফাতের কী মালামাল র‌্যাবকে দিল পুলিশ?\nperson নিজস্ব প্রতিবেদক কক্সবাজার ভিশন ডটকম | আগস্ট ২১, ২০২০ zoom_out zoom_in local_printshop\nআদালতের নির্দেশে মেজর (অব.) সিনহা মো. রাশেদ খানের সহকর্মী শিপ্রা দেবনাথ ও সিফাতের ইলেকট্রনিকস ডিভাইসসহ জব্দকৃত ২৯ প্রকার মালামাল র‍্যাবের কাছে হস্তান্তর করেছে রামু থানা পুলিশ।\nর‍্যাব-১৫ কক্সবাজারের অতিরিক্ত পুলিশ সুপার বিমান চন্দ্র কর্মকারের নেতৃত্বে র‌্যাবের একটি প্রতিনিধি দল বৃহস্পতিবার রাত পৌণে ১২টায় রামু থানা থেকে এসব মালামাল গ্রহণ করেন।\nএ সময় রামু থানার ভারপ্রাপ্ত কর্মকর্তা (ওসি) আবুল খায়ের উপস্থিত ছিলেন।\n৩১ জুলাই মেজর সিনহা হত্যাকাণ্ডের পরদিন রামু উপজেলার হিমছড়ি এলাকার নীলিমা রিসোর্ট থেকে এসব উপকরণ জব্দ করেছিল রামু থানা পুলিশ।\nএর আগে ১৯ আগস্ট (বুধবার) র‌্যাবের এক আবেদনের প্রেক্ষিতে এ সংক্রান্ত আদেশ দেন সিনিয়র জুডিশিয়াল ম্যাজিস্ট্রেট তামান্না ফারাহ।\nএরপর বৃহস্পতিবার পুলিশের পক্ষ থেকে সিনিয়র জুডিসিয়াল ম্যাজিস্ট্রেট হেলাল উদ্দিনের আদালতে আবেদন করা হয়েছিল জব্দ করা ইলেকট্রনিকস ডিভাইসগুলো তাদের হেফাজতে রাখতে। কিন্তু বিচারক হেলাল উদ্দিন পুলিশের আবেদন খারিজ করে বিচারক তামান্না ফারাহ’র আদেশটি বহাল রাখেন। সেই আদেশ অনুযায়ী ডিভাইসগুলো রাতেই গ্রহণ করতে যায় তদন্তকারি সংস্থা র‌্যাবের কর্মকর্তা।\nমালামাল মেজর সিনহা শিপ্রা দেবনাথ সিফাত


রওশন এরশাদ, রুহুল আমিন, সালমাদের মন খারাপ! | উত্তর বাংলা\nআজ- রবিবার, ২৫ অক্টোবর, ২০২০ :: ১০ কার্তিক ১৪২৭ :: সময়- ২ : ১৯ পুর্বাহ্ন\nHome / আলোচিত / রওশন এরশাদ, রুহুল আমিন, সালমাদের মন খারাপ!\nরওশন এরশাদ, রুহুল আমিন, সালমাদের মন খারাপ!\nনিজস্ব প্রতিবেদক : স্বামী রাষ্ট্রপতি থাকতে জাতীয় পতাকা লাগানো গাড়ি চড়েছেন জাতীয় পার্টির প্রেসিডিয়াম সদস্য রওশন এরশাদ। একাধিকবার সংসদ সদস্য হওয়ার সৌভাগ্য হয়েছে তাঁর। এখনও তিনি সাংসদ। কিন্তু মন্ত্রিত্বের মর্যাদা পেলেন জীবনের প্রায় সায়াহ্নে এসে। নিজের যোগ্যতায় পতাকা লাগানো গাড়িতেও চড়ছেন। স্বামী হুসেইন মুহম্মদ এরশাদের কাকুতি-মিনতির বদৌলতে অনিচ্ছা স্বত্ত্বেও তাকে স্বাস্থ্য ও পরিবার কল্যাণ মন্ত্রণালয়ের দায়িত্ব দেন প্রধানমন্ত্রী। কিন্তু সেই সুখও বেশিদিন কপালে সইলো না তাঁর। রওশন এরশাদ এনিয়ে তার ঘনিষ্ঠদের কাছে আক্ষেপও করেছেন বলে সূত্র জানিয়েছে। হঠাৎ করে ঘোষণা দিয়ে সরকারের মন্ত্রিসভা থেকে বের হয়ে আসা ঠিক হচ্ছে কি না তা নিয়েও চিন্তিত প্রবীণ এ রাজনীতিক।\nস্বৈরাচারী সরকারের মন্ত্রী থাকায় মাঝেমধ্যে অনেকের গালাগাল শুনতে হতো জাতীয় পার্টির মহাসচিব রুহুল আমিন হাওলাদারকে। কিন্তু সেই তকমা মুছে ফেলার একটা সুযোগ পেয়েছিলেন তিনি। অনেক দর কষাকষি করে নির্বাচনকালীন সরকারের বেসামরিক বিমান পরিবহন ও পর্যটন মন্ত্রণালয়ের মতো গুরুত্বপূর্ণ মন্ত্রণালয়ও পেয়েছিলেন রুহুল আমিন হাওলাদার। সবেমাত্র দপ্তর বুঝে নিয়ে মন্ত্রিত্ব উপভোগ করতে শুরু করেছিলেন। ঠিক সেই মুহূর্তে জাতীয় পার্টির চেয়ারম্যান হুসেইন মুহম্মদ এরশাদের নির্বাচন বর্জন ও দলের ছয় মন্ত্রী-প্রতিমন্ত্রী ও একজন উপদেষ্টাকে পদত্যাগের নির্দেশে খুশি হতে পারেননি তিনিসহ বাকিরা।\nসালমা ইসলামের কাছে নারী ও শিশুবিষয়ক প্রতিমন্ত্রী হওয়টা অকল্পনীয় না হলেও সংরক্ষিত নারী আসনের এই সাংসদের কাছে বিষয়টি এর চেয়ে কম ছিল না বলে মনে করেন জাতীয় পার্টিরই একাধিক নেতা। শপথের দিন অতি আবেগে প্রধানমন্ত্রী শেখ হাসিনার পা ছুঁয়ে দোয়াও নিয়েছিলেন আওয়ামী লীগ ছেড়ে আসা এই নেত্রী। কিন্তু দলের সিদ্ধান্ত মানতে গিয়ে তাকেও ছেড়ে দিতে হচ্ছে প্রতিমন্ত্রীর চেয়ারটি। এতে মন খারাপ হলেও ‘কিছুই করার নেই’-বলে ঘনিষ্ঠদের বলেছেন তিনি। একই অবস্থা পানিসম্পদমন্ত্রী আনিসুল ইসলাম মাহমুদ, যুব ও ক্রীড়া প্রতিমন্ত্রী মুজিবুল হক চুন্নু এবং প্রধানমন্ত্রীর নারী ও শিক্ষা উন্নয়নবিষয়ক উপদেষ্টা জিয়াউদ্দিন বাবলুর। তাঁরা বুঝতে পারছেন না এরশাদ নির্বাচনে না যাওয়ার যে সিদ্ধান্ত নিয়েছেন তা আদৌ ঠিক আছে কি না। কিংবা এরশাদ শেষ মুহূর্তে আবার মত পাল্টাবেন কি না তাও নিশ্চিত করে বলতে পারছেন না দলের নেতারা। সবকিছু মিলে জাপা নেতারা অনেকটা অনিশ্চয়তায় আছেন বলে দলীয় সূত্রে জানা গেছে।\nনির্বাচন বর্জনের একদিন পর জাতীয় পার্টির চেয়ারম্যান হুসেইন মুহম্মদ এরশাদ বুধবার দলের ছয় মন্ত্রী-প্রতিমন্ত্রী ও একজন উপদেষ্টাকে পদত্যাগের নির্দেশ দেন। আজ তাদের পদত্যাগ করার কথা রয়েছে।\nPrevious: রেগে আগুন রাইমা!\nNext: যে ৭টি কারণে পুরুষেরা বিয়ে করতে “ভয়” পান!


‘৭০ ভাগ’ বিবাহ বিচ্ছেদ ঘটাচ্ছেন নারীরাই! - Kolkata TV ‘৭০ ভাগ’ বিবাহ বিচ্ছেদ ঘটাচ্ছেন নারীরাই! - Kolkata TV\nঢাকা, বাংলাদেশ মঙ্গলবার, ১৯ অক্টোবর ২০২১, ০৫:২৪ অপরাহ্ন\nপ্রকাশের সময় : শনিবার, ১১ সেপ্টেম্বর, ২০২১, ০৬:৪০:১৪ পিএম\nসুপ্রিম কোর্ট লিগ্যাল এইডের চেয়ারম্যান ও হাইকোর্ট বিভাগের বিচারপতি এম. ইনায়েতুর রহিম বলেছেন, ‘এ সময়ের বিবাহ বিচ্ছেদের ঘটনার মধ্যে ৭০ শতাংই ঘটেছে নারী কর্তৃক। আমি মনে করি, এর পেছনের কারণ খুঁজে বের করা প্রয়োজন। জাতীয় লিগ্যাল এইক্ষেত্রে ভূমিকা পালন করতে পারে।’\nশনিবার (১১ সেপ্টেম্বর) মানুষের জন্য ফাউন্ডেশন কর্তৃক আয়োজিত ওয়েবিনারে প্রধান অতিথির বক্তব্যে তিনি এসব কথা বলেন।\nঅনুষ্ঠানে, মানুষের জন্য ফাউন্ডেশনের নির্বাহী পরিচালক শাহীন আনামসহ জাতীয় লিগ্যাল এইডের পরিচালক ও মাঠ পর্যায়ের কর্মকর্তারা এ ওয়েবিনারে তাদের নিজ নিজ অভিজ্ঞতা ও প্রতিবেদন তুলে ধরেন।\nবিচারপতি এম. ইনায়েতুর রহিম বলেন, বিচার বিভাগ ডিজিটালাইজড করার মধ্য দিয়ে বিগত দেড় বছর আমরা প্রযুক্তির ব্যবহার করে বিচার সেবা প্রদান করেছি। সেক্ষেত্রে লিগ্যাল এইড প্রযুক্তির ব্যবহার করে অনেককে আইনি সহায়তা প্রদান করা হয়েছে। তবে প্রযুক্তি ব্যবহার করে আইনি সহায়তা দেওয়ার বিষয়ে আমাদের আরও অনেক কাজ করার সুযোগ রয়েছে। কিন্তু আমাদের অনেক সীমাবদ্ধতাও রয়েছে। তবুও সে সীমাবদ্ধতাকে কাটিয়ে উঠে আমাদের লিগ্যাল এইড প্রদানের জন্য প্রযুক্তির প্রসার বাড়াতে লক্ষ্য রাখতে হবে। করোনাকালে ব্যক্তি উদ্যোগে প্রযুক্তির ব্যবহার করে যে লিগ্যাল এইড সুবিধা প্রদান করা হয়েছে তাকে প্রাতিষ্ঠানিক রূপ দিতে হবে।\nলিগ্যাল এইডের মাঠ পর্যায়ের কর্মকর্তাদের তথ্য-উপাত্তের প্রসঙ্গ টেনে তিনি বলেন, আপনাদের মাধ্যমে জানতে পেরে সমৃদ্ধ হলাম যে, করোনায় গত দেড় বছরে কী কী ধরনের পারিবারিক সহিংসতা ঘটেছে। সম্প্রতি ভয়াবহ ঘটনা ঘটছে, আমাদের দেশের সামাজিক ও অর্থনৈতিক অসামঞ্জস্যতার কারণে মানুষের দারিদ্রতা বেড়েছে। আয় কমেছে, এজন্য পারিবারিক সহিংসতাও বৃদ্ধি পেয়েছে।\nজাতীয় লিগ্যাল এইডের কর্মক্ষেত্রের পরিধি বাড়ানোর প্রতি আহ্বান জানিয়ে বিচারপতি এম. ইনায়েতুর রহিম বলেন, স্বামী পরিত্যাক্তা বা ধর্ষণের শিকার ভিকটিমদের সহযোগিতার ক্ষেত্রে আমাদের এখনও অনেক সীমাবদ্ধতা রয়েছে। ধর্ষণের শিকার ভুক্তভোগীকে সঙ্গে সঙ্গে সহযোগিতা না করার ফলে অনেক সময় সাক্ষ্য নষ্ট হচ্ছে। এক্ষেত্রে তাদের দ্রুত মেডিক্যাল সুবিধা প্রদান ও পুনর্বাসনের ব্যবস্থা গ্রহণ করা জরুরি। এভাবে লিগ্যাল এইডকে ভাবতে হবে। আইনি সহায়তা প্রদানের জন্য লিগ্যাল এইডকে দেশের উপজেলা ও থানা পর্যায়ের যোগাযোগ বাড়াতে হবে। এভাবে নিজেদের পরিষেবা বাড়ানোর মধ্য দিয়ে তাদের আইনি সেবা প্রদান করে যেতে হবে।\nএদিকে বাংলাদেশ পরিসংখ্যান ব্যুরোর (বিবিএস) তথ্য অনুযায়ী, গত বছর রাজধানীর দুই সিটি করপোরেশনে ১২ হাজার ৫১৩টি ডিভোর্সের ঘটনা ঘটেছে। এর মধ্যে ৮ হাজার ৪৮১টি আবেদন করেছিলেন নারী, বাকি ৪ হাজার ৩২টি বিচ্ছেদ চেয়েছিলেন পুরুষ।\nআগামী জাতীয় নির্বাচনেও আওয়ামী লীগ বিজয়ী হবে;ওবায়দুল কাদের\nসরকার আইনশৃঙ্খলা বাহিনীকে অন্যায় কাজে ব্যবহার করছে: জোনায়েদ সাকি\nবিশ্বের সফল নেতৃত্বের নাম হচ্ছে শেখ হাসিনা\nভারতে বড় রাজনৈতিক যুদ্ধে নামছে সব দল


ছেড়া কাথায় শুয়ে লাখ টাকার স্বপ্ন দেখা ||amarkhobor24 - amarkhobor24.com\nHome সম্পাদকীয় ছেড়া কাথায় শুয়ে লাখ টাকার স্বপ্ন দেখা ||amarkhobor24\nছেড়া কাথায় শুয়ে লাখ টাকার স্বপ্ন দেখা ||amarkhobor24\namar khobor May 03, 2020 সম্পাদকীয়,\nআবদুল করীম, নোয়াখালী প্রতিনিধিঃ\nশিক্ষা মন্ত্রণালয় ও বিশ্ববিদ্যালয় মঞ্জুরী কমিশন থেকে অনলাইন ক্লাস নেয়ার জন্য সরকারি ও বেসরকারি বিশ্ববিদ্যালয়গুলোকে তাগিদ দেয়া হয়েছে। খুব ভালো কথা। বেসরকারি বিশ্ববিদ্যালয়ের কথা বাদ দিলাম কিন্তু সরকারি বিশ্ববিদ্যালয়ের এই তাগিদ কতটুকু কার্যকর হবে? কর্তৃপক্ষ ভেবে দেখেছেন কি? যেখানে সরকারি বিশ্ববিদ্যালয় লক্ষ লক্ষ শিক্ষার্থী ছড়িয়ে ছিটিয়ে আছে ৬৮ হাজার গ্রামে। রয়েছে প্রচুর গরিব শিক্ষার্থী।\nবাংলাদেশের মোবাইল কোম্পানিগুলোতো ইস্ট ইন্ডিয়া কোম্পানির থেকে খারাপ! এই দুর্যোগে তাদের হৃদয় গলেনি! মোবাইল কলরেট, ইন্টারনেট বিল তেমন কমিয়েছেন বলে নজরে আসেনি। এখন যেখানে গরিব শিক্ষার্থীরা কোনরকম খেয়ে পরে বাঁচতে অসুবিধা হচ্ছে, অনেকে সরকারি বা বেসরকারি ত্রাণের সাহায্যে জীবন যাপন করছে। তারা ইন্টারনেট বিল ও স্মার্ট ফোন কেনার টাকা পাবে কোথায়?\nগরিব শিক্ষার্থী যাদের স্মার্ট ফোন নেই, বিশ্ববিদ্যালয় বা সরকার তাদের জন্য আগে স্বল্পমূল্যে স্মার্টফোনের ব্যবস্থা করা হোক। আর মোবাইল কোম্পানিগুলো সকাল ৯ টা থেকে অন্তত ৩টা পর্যন্ত বিশ্ববিদ্যালয় শিক্ষার্থীদের জন্য ইন্টারনেট ফ্রি করে দেয়া হোক। নইলে আমাদের অনলাইন ক্লাস , শিক্ষার্থীদের মধ্যে বৈষম্য তৈরি করবে, মোবাইল কোম্পানিগুলোর ব্যবসা জমজমাট হবে, কারো জন্য হবে 'ছেঁড়া কাঁথায় শুয়ে লাখ টাকার স্বপ্ন দেখার মতো' !\nপ্রফেসর ড. কামাল উদ্দিন স্যার।


কীভাবে HDX ফাইল কে পিডিএফে কনভার্ট করবেন? - PDF24\nকীভাবে HDX ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে HDX ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .hdx ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nHDXকে পিডিএফে কনভার্ট করতে আপনার কি প্রয়োজন এবং কীভাবে আপনি HDX ফাইলকে পিডিএফে কনভার্ট করবেন।\nHDXএই ধরণের ফাইল বা .hdx ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি HDX ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .hdx ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .hdx ফাইলটি ওপেন করুন।\nHDX ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা HDX ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই HDX ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার HDX ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nHDX ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .hdx\nবিবরণঃ Help index\nFree PDF Editor Extract images from PDF QXD ➜ PDF GenerateaPDF প্রিন্ট থেকে পিডিএফ Render PDF Pages TRC ➜ PDF CreateaPDF PDF Word Converter Convert Word files to PDF


ক্রিকেটার হবেন তামিম পুত্র! - ডেইলি সাতক্ষীরা\nHome » ক্রিকেটার হবেন তামিম পুত্র!\nনিজের ছেলে বড় হয়ে কি হবেন, এমন কোন কিছুই এখনো বলেননি বাংলাদেশের ড্যাশিং ওপেনার তামিম ইকবাল। তবে সামাজিক যোগাযোগ মাধ্যম ফেসবুকে নিজের ছেলের একটি ভিডিও আপলোড করেছেন এই ওপেনার। আর এরপর থেকেই গুঞ্জন উঠেছে তাহলে কি বাবার মতই ক্রিকেটার হচ্ছেন তামিম পুত্র!\nফেসবুকের ভিডিওতে দেখা যায়, `দুই হাতে দুই ব্যাট নিয়ে হেঁটে বেড়াচ্ছেন তামিম পুত্র আরহাম।`\nউল্লেখ্য, স্কুল জীবন থেকেই তামিম-আয়েশার মন দেয়া-নেয়া শুরু। আট বছরের লম্বা সময় ধরে চলেছে প্রেম পর্ব। ২০১৩ সালের ২২ জুন আনুষ্ঠানিক বিবাহ বন্ধনে আবদ্ধ হন তারকা এ জুটি। এরপর ২০১৬ সালের ২৮ ফেব্রুয়ারি পৃথিবীতে আসেন তামিম-আয়েশা দম্পতির প্রথম সন্তান আরহাম খান।\nদেশের ভেতরে বিমানযাত্রায় ছবিসহ পরিচয়পত্র লাগবে


Ukraine Russia Conflict : রাশিয়া-ইউক্রেনের যুদ্ধের মাঝে ভারতে মহাবিপদ ! ভোজ্য তেলের দাম বাড়বে বিশাল - Prothom Kolkata\nUkraine Russia Conflict : রাশিয়া-ইউক্রেনের যুদ্ধের মাঝে ভারতে মহাবিপদ ! ভোজ্য তেলের দাম বাড়বে বিশাল\n।। লিপিকা সরদার ।।\nরাশিয়া ও ইউক্রেনের মধ্যে চলমান যুদ্ধ ২০২২-২৩ অর্থবছরে সূর্যমুখী তেলের সরবরাহ ২৫% বা ৪ থেকে ৬ লক্ষ টন কমাতে পারে। এতে দাম বাড়তে পারে বলে আশঙ্কা করা হচ্ছে। তবে ভোজ্য তেলের দাম ইতিমধ্যেই অনেক বেশি। দেশের ভোজ্যতেলের মোট ব্যবহার প্রায় ২৩০-২৪০ লক্ষ টন। এতে সূর্যমুখী তেলের অবদান ১০ শতাংশ। এর চাহিদার ৬০ শতাংশ পূরণ হয় আমদানির মাধ্যমে।\nভারত বছরে ২.৫ মিলিয়ন টন সূর্যমুখী তেল আমদানি করে। যেখানে ইউক্রেন ৭০% এবং রাশিয়া ২০% অবদান রাখে। ইউক্রেন ও রাশিয়া বছরে এক মিলিয়ন টন অপরিশোধিত সূর্যমুখী তেল আমদানি করে। ইউক্রেনের বন্দরে প্রায় ৩ লাখ টন সূর্যমুখী তেল আটকে আছে। সম্প্রতি রাশিয়া থেকে প্রতি টন ২,১৫০ ডলার মূল্যে ৪৫ হাজার টন সূর্যমুখী তেল কেনা হয়েছে।\nফেব্রুয়ারিতে দাম ৪% বেড়েছে\nভারতে ফেব্রুয়ারিতে সূর্যমুখী তেলের দাম বেড়েছে ৪%। তবে গত এক বছরে ভোজ্যতেলের দাম ১৫ থেকে ২০ শতাংশ বেড়েছে। দেশে সর্ষের আমদানি বাড়লেও দাম খুব একটা কমেনি। দেশে পাম, সয়াবিনের পর সূর্যমুখী তেলের চাহিদা বেশি। অন্যদিকে দাম নিয়ন্ত্রণে রাখতে তেলের মজুদ সীমা ৩১ শে ডিসেম্বর পর্যন্ত বাড়ানো হয়েছে।\nরাশিয়া-ইউক্রেন যুদ্ধের কারণে, ভোজ্যতেল ও তৈলবীজের দাম নিয়ন্ত্রণ করতে সরকার এখন তার সঞ্চয়ের সীমা ২০২২ এর ৩১ শে ডিসেম্বর পর্যন্ত বাড়িয়েছে। ১ এপ্রিল থেকে এই সীমা প্রযোজ্য হয়েছে। সরবরাহ সংকটের কারণে আন্তর্জাতিক বাজারে ভোজ্যতেলের দাম বেড়েছে। এর প্রভাব পড়েছে ভারতের বাজারেও। সরকারি তরফ থেকে বলা হয়েছে, দাম কম রাখতে আমদানি শুল্ক কমানোর পাশাপাশি ওয়েব পোর্টাল তৈরিসহ বেশ কিছু ব্যবস্থা নেওয়া হয়েছে। এতে প্রত্যেককে তাদের স্টক স্ট্যাটাস সম্পর্কে তথ্য দিতে হবে। ভোজ্য তেলের ক্ষেত্রে, কেন্দ্রীয় সরকার খুচরো বিক্রেতাদের জন্য ৩০ কুইন্টাল, পাইকারদের জন্য ৫০০ কুইন্টালের সীমা নির্ধারণ করেছে।\nপণ্যের দাম ৭ শতাংশ পর্যন্ত বাড়াবে ব্রিটানিয়া\nব্রিটানিয়া এ বছর তাদের পণ্যের দাম ৭ শতাংশ পর্যন্ত বাড়াবে। কাঁচামালের দাম বাড়ায় দাম বাড়াবে কোম্পানিটি। উপকরণের দাম দ্রুত বেড়েছে। রাশিয়া ও ইউক্রেনের মধ্যে চলমান যুদ্ধের কারণে পণ্যের দাম বেড়েছে। সরবরাহেও প্রভাব পড়েছে। এ কারণে আগামী দিনে কোম্পানির পণ্য কিনতে গ্রাহকদের বেশি টাকা দিতে হবে। ব্রিটানিয়ার ম্যানেজিং ডিরেক্টর বরুণ বেরি বলেন, “আমি এতটা খারাপ দুই বছরের সময় দেখিনি। আমরা আগে বিশ্বাস করতাম চলতি বছরে মূল্যস্ফীতি ৩ শতাংশ হবে, কিন্তু এখন তা ৮ থেকে ৯ শতাংশে যেতে পারে”।\nTags: Ukraine Russia Conflict Russia . ukraine india .\nPrevious ২০২৪ সালের মধ্যেই আসছে যক্ষ্মার বিরুদ্ধে শক্তিশালী ভ্যাকসিন ! তৎপর ভারতীয় বিজ্ঞানীরা\nNext ভেঙে গেল ১২১ বছরের রেকর্ড , পড়বে প্রচণ্ড গরম ! ভবিষ্যতে কোন ভয়ঙ্কর দিন আসছে ?


কুরবানী - উইকিপিডিয়া\n(কুরবানি থেকে পুনর্নির্দেশিত)\nকুরবানী (আরবি: قربانى), কুরবান অথবা আদ্বহা বা আযহা ( أضحية) কে ইসলামী আইন হিসাবে উল্লেখ করা হয়, যা ঈদ উল আযহার সময় পশু উৎসর্গের অনুষ্ঠান। কুরবানী শব্দটি হিব্রু কোরবান (קרבן) আর সিরিয়াক ভাষার কুরবানা শব্দদুটির সংগে সম্পর্কিত যার আরবী অর্থ "কারো নিকটবর্তী হওয়া"। ইসলামি মতে কুরবানী হচ্ছে নির্দিষ্ট দিনে নির্দিষ্ট ব্যক্তির আল্লাহর সন্তুষ্টি ও পুরস্কার লাভের আশায় নির্দিষ্ট পশু জবেহ করা। মুসলমানদের পবিত্র আল কোরআনের তিনটি স্থানে কুরবানির উল্লেখ আছে যার একটি পশু কুরবানির ক্ষেত্রে এবং বাকি দুটি সাধারণ ভাবনার কাজ বোঝাতে যা দ্বারা আল্লাহর নিকটবর্তী হওয়া যায়। ঈদ উল আযহার নির্দিষ্ট দিনের বাইরে খাওয়ার জন্যে পশুহত্যা কে ইসলামে জবেহ বলা হয়ে থাকে।\n১.১ ইব্রাহীমের ত্যাগ\n২ ধর্মীয় কুরবানী\n৪ কুরবানী সম্পর্কে কুরাআনে\nইসলামে কুরবানীর ইতিহাস বেশ প্রাচীন। আল কুরআনে হাবিল এবং কাবিলের উল্লেখ পাওয়া যায়।  হাবিল প্রথম মানুষ যে আল্লাহর জন্য একটি পশু কুুরবানী করেন । ইবনে কাসির বর্ণনা করেছেন যে, হাবিল একটি ভেড়া এবং তার ভাই কাবিল তার ফসলের কিছু অংশ স্রষ্টার উদ্দেশ্যে নিবেদন করে। আল্লাহর নির্ধারিত পদ্ধতি ছিল যে আগুন আকাশ থেকে নেমে আসবে এবং গ্রহণযোগ্য কুরবানী গ্রহণ করবে। তদনুসারে, আগুন নেমে আসে এবং হাবিলের জবেহকৃত পশুটির কুরবানী গ্রহণ করে। অন্যদিকে কাবিলের ফসল কুরবানী প্রত্যাখ্যান করে। কাবিল এই ঘটনায় ঈর্ষান্বিত হয় ও সামাজিভাবে অপমানবোধ করে কুরবানী কবুল না হওয়ার বিষয়টি তার ভাই হাবিলকে হত্যা করে, যা মানব ইতিহাসের প্রথম হত্যাকান্ড হিসেবে পরিচিত। কাবিল তার কৃতকর্মের জন্যে অনুতপ্ত না হওয়ায় আল্লাহ তাকে ক্ষমা করেননি।\nইসলামের বিভিন্ন বর্ণনা অনুযায়ী, মহান আল্লাহ তা’আলা ইসলামের রাসুল হযরত ইব্রাহীম কে স্বপ্নযোগে তাঁর সবচেয়ে প্রিয় বস্তুটি কুরবানি করার নির্দেশ দেনঃ “তুমি তোমার প্রিয় বস্তু আল্লাহর নামে কোরবানি কর”। ইব্রাহীম স্বপ্নে এ আদেশ পেয়ে ১০টি উট কোরবানি করলেন। পুনরায় তিনি একই স্বপ্ন দেখলেন। ইব্রাহীম আবার ১০০টি উট কোরবানি করেন।[তথ্যসূত্র প্রয়োজন] এরপরেও তিনি একই স্বপ্ন দেখে ভাবলেন, আমার কাছে তো এ মুহূর্তে প্রিয় পুত্র ইসমাইল (আ.) ছাড়া আর কোনো প্রিয় বস্তু নেই। তখন তিনি পুত্রকে কোরবানির উদ্দেশ্যে আরাফাতের ময়দানের উদ্দেশ্যে যাত্রা করেন। যখন ইব্রাহীম আরাফাত পর্বতের উপর তাঁর পুত্রকে কোরবানি দেয়ার জন্য গলদেশে ছুরি চালানোর চেষ্টা করেন, তখন তিনি বিস্মিত হয়ে দেখেন যে তাঁর পুত্রের পরিবর্তে একটি প্রাণী কোরবানি হয়েছে এবং তাঁর পুত্রের কোন ক্ষতি হয়নি। এই ঘটনাকে স্মরণ করে সারা বিশ্বের মুসলিম ধর্মাবলম্বীরা আল্লাহ তাআলার সন্তুষ্টি অর্জনের জন্য প্রতি বছর এই দিবসটি ঈদ উল আধহা নামে উদযাপন করে।\nইসলামে, হিজরী ক্যালেন্ডারের ১২ তম চন্দ্র মাসের জিলহজ্জ মাসের ১০ তারিখ সকাল থেকে ১৩ তারিখ সূর্যাস্ত পর্যন্ত কুরবানী করার সময় হিসেবে নির্ধারিত। এ দিনে বিশ্ব জুড়ে মুসলমানরা কুরবানী দেয় যার অর্থ আল্লাহ সুবহানাহু ওয়া তায়ালার খুুুশীর জন্য নির্দিষ্ট দিনে একটি পশুকে জবেহ করা। ইহা পুত্রের পরিবর্তে ইব্রাহিমের একটি মেষের আত্মত্যাগের পুনরাবৃত্তি, যা ইহুদীধর্মের একটি গুরুত্বপূর্ণ ধারণা এবং ইসলাম বিশ্বাস করে ঘটনাটিকে। এ উপলক্ষ্যে ইসলামি ধর্মপ্রচারকগণ উক্ত ঘটনাটির উল্লেখকরে মানবতায় সেবায় মুসলমানদেরকে তাদের সময়, প্রচেষ্টা এবং সম্পদ নিয়ে এগিয়ে আসতে উজ্জীবিত করে থাকে।\nফিকহের শাখা মেনে নেয় যে পশুটিকে অবশ্যই জবেহর নিয়ম মেনে হত্যা করতে হবে এবং পশুটি একটি গৃহপালিত ছাগল, ভেড়া, গরু বা উট হতে হবে।\nইসলামের জন্য শহীদ হওয়া বোঝাতে কুরবানী শব্দটি ব্যবহৃত হয়। আবার ব্যক্তির সম্পদ ধর্মীয় উদ্দেশ্যে বিলিয়ে দেওয়াকে আল্লাহর রাস্তায় কুরবানী বলা হয়ে থাকে।\nকুরবানী সম্পর্কে কুরাআনেসম্পাদনা\nমুসলমানদের ধর্মগ্রন্থ পবিত্র কোরআন শরীফে কুরবানী সম্পর্কে একাধিক সুরায় উল্লেখ আছে।\nঅতএব হে মানুষ! আল্লাহ-সচেতন হও। আল্লাহর ধর্মবিধান লঙ্ঘন হতে দূরে থাকো। জেনে রাখো, আল্লাহ মন্দ কাজের শাস্তিদানে কঠোর। (সূরা বাকারা, আয়াত ১৯৬)\nহে নবী! কিতাবিগণকে আদমের দুই পুত্র হাবিল ও কাবিলের ঘটনা ভালো করে বর্ণনা করো। তারা যখন কোরবানি করেছিল, তখন একজনের কোরবানি কবুল হলো। কিন্তু অন্যজনের কোরবানি কবুল হলো না। ক্ষিপ্ত হয়ে সে বলল, আমি তোমাকে খুন করবো। অপরজন বলল, প্রভু তো শুধু আল্লাহ-সচেতনদের কোরবানিই কবুল করেন। (সূরা মায়েদা, আয়াত-২৭)\nহে নবী! ওদের বলুন, আমার সালাত, আমার কোরবানি, আমার জীবন, আমার মরণ-আমার সবকিছুই বিশ্বজাহানের প্রতিপালক আল্লাহরই জন্যে। তিনি একক ও অদ্বিতীয়। এ আদেশই আমি পেয়েছি। আমি সমর্পিতদের মধ্যে প্রথম।’ (সূরা আনআম, আয়াত ১৬২-১৬৩)\nআমি প্রত্যেক সম্প্রদায়ের জন্যে কোরবানিকে ইবাদতের অংশ করেছি। যাতে জীবনোপকরণ হিসেবে যে গবাদি পশু তাদেরকে দেয়া হয়েছে, তা জবাই করার সময় তারা আল্লাহর নাম উচ্চারণ করে আর সব সময় যেন মনে রাখে একমাত্র আল্লাহই তাদের উপাস্য। অতএব তাঁর কাছেই পুরোপুরি সমর্পিত হও। আর সুসংবাদ দাও সমর্পিত বিনয়াবনতদের, আল্লাহর নাম নেয়া হলেই যাদের অন্তর কেঁপে ওঠে, যারা বিপদে ধৈর্যধারণ করে, নামাজ কায়েম করে আর আমার প্রদত্ত জীবনোপকরণ থেকে দান করে। (সূরা হজ, আয়াত ৩৪-৩৫)\nকোরবানির পশুকে আল্লাহ তাঁর মহিমার প্রতীক করেছেন। তোমাদের জন্যে এতে রয়েছে বিপুল কল্যাণ। অতএব এগুলোকে সারিবদ্ধভাবে বাঁধা অবস্থায় এদের জবাই করার সময় আল্লাহর নাম উচ্চারণ করো। এরপর এরা যখন জমিনে লুটিয়ে পড়ে, তখন তা থেকে মাংস সংগ্রহ করে তোমরা খাও এবং কেউ চাক না চাক সবাইকে খাওয়াও। এভাবেই আমি গবাদি পশুগুলোকে তোমাদের প্রয়োজনের অধীন করে দিয়েছি, যাতে তোমরা শুকরিয়া আদায় করো। (সূরা হজ, আয়াত ৩৬)\nকিন্তু মনে রেখো কোরবানির মাংস বা রক্ত আল্লাহর কাছে পৌঁছায় না, আল্লাহর কাছে পৌঁছায় শুধু তোমাদের নিষ্ঠাপূর্ণ আল্লাহ-সচেতনতা। এই লক্ষ্যেই কোরবানির পশুগুলোকে তোমাদের অধীন করে দেয়া হয়েছে। অতএব আল্লাহ তোমাদের সৎপথ প্রদর্শনের মাধ্যমে যে কল্যাণ দিয়েছেন, সেজন্যে তোমরা আল্লাহর মহিমা ঘোষণা করো। হে নবী! আপনি সৎকর্মশীলদের সুসংবাদ দিন যে, আল্লাহ বিশ্বাসীদের রক্ষা করবেন। নিশ্চয়ই আল্লাহ কোন বিশ্বাসঘাতক, অকৃতজ্ঞকে পছন্দ করেন না। (সূরা হজ, আয়াত ৩৭-৩৮)\nছেলে যখন পিতার কাজকর্মে অংশগ্রহণ করার মতো বড় হলো, তখন ইব্রাহিম একদিন তাকে বলল, ‘হে আমার প্রিয় পুত্র! আমি স্বপ্নে দেখেছি যে, তোমাকে কোরবানি দিতে হবে। এখন বলো, এ ব্যাপারে তোমার মত কী? ইসমাইল জবাবে বলল, হে আমার পিতা! আপনাকে যা আদেশ করা হয়েছে, তাই করুন। ইনশাল্লাহ! আল্লাহর ইচ্ছায় আপনি আমাকে বিপদে ধৈর্যশীলদের একজন হিসেবেই পাবেন।’ (সূরা সাফফাত, আয়াত ১০২)\nমনে রেখো, এ ছিল এক সুস্পষ্ট পরীক্ষা। আমি তাকে সুযোগ দিলাম এক মহান কোরবানির। পুরো বিষয়টি স্মরণীয় করে রাখলাম প্রজন্মের পর প্রজন্মে। ইব্রাহিমের প্রতি সালাম। এভাবেই আমি সৎকর্র্মশীলদের পুরস্কৃত করি। (সূরা সাফফাত, আয়াত ১০৬-১১০)\nঅতএব তুমি তোমার প্রতিপালকের জন্যেই নামাজ পড় ও কোরবানি দাও। নিশ্চয়ই তোমার প্রতি যেই বিদ্বেষ পোষণ করবে, বিলুপ্ত হবে ওর বংশধারা। (সূরা কাওসার, আয়াত ২–৩)\n↑ Ambros, Arne A. (২০০৪)। A concise dictionary of Koranic Arabic। Procházka, Stephan.। Wiesbaden: Reichert। আইএসবিএন 3-89500-400-6। ওসিএলসি 57010696।\n↑ কুরআন 5:27\n'https://bn.wikipedia.org/w/index.php?title=কুরবানী&oldid=4438443' থেকে আনীত\n১৬:১৮, ৩ আগস্ট ২০২০ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১৬:১৮টার সময়, ৩ আগস্ট ২০২০ তারিখে।


ক্রিকেটারদের সংবাদ সম্মেলনে আসার গুঞ্জন – .:. Sylheterkantho .:.\nপ্রকাশিত: ৩:১৯ অপরাহ্ণ, অক্টোবর ২১, ২০১৯\nবাংলাদেশের শীর্ষ ক্রিকেটাররা নানা দাবিদাওয়া আদায়ে এক সংবাদ সম্মেলন করতে যাচ্ছেন এমনই গুঞ্জন চলছে দেশের ক্রিকেটাঙ্গনে। ক্রিকেটাররা সোমবার মুখোমুখি হতে পারেন সংবাদমাধ্যমের। তবে ঠিক কখন এই সংবাদ সম্মেলন হতে পারে এনিয়ে কেউ নিশ্চিত হতে পারেনি।\nজানা যায়, ক্রিকেটারদের ক্ষোভের কারণ—ঠিকভাবে চলছে না দেশের ক্রিকেট। সেই সঙ্গে আরও কিছু দাবি-দাওয়া উঠতে পারে এই সংবাদ সম্মেলনে। ক্রিকেটারদের ধর্মঘটে যাওয়ার কথাও শোনা যাচ্ছে বিভিন্ন সূত্রে।\nবিপিএলে ফ্র্যাঞ্চাইজি-প্রথা বিলুপ্ত করে দেওয়ার প্রতিবাদে এই সংবাদ সম্মেলন হতে পারে বলে শোনা যাচ্ছে। গত মাসে ফ্র্যাঞ্চাইজি টি-টোয়েন্টি লিগ বিপিএলের ফ্র্যাঞ্চাইজিই তুলে দেওয়ার কথা জানান বিসিবি সভাপতি নাজমুল হাসান পাপন।\nএছাড়া নানা সময়ে ক্রিকেট উন্নয়নের দীর্ঘমেয়াদি পরিকল্পনার কথা বিসিবি সভাপতি জানালেও এনিয়ে কিছুই করেননি।\nবিপিএলের ফ্র্যাঞ্চাইজি তুলে নিয়ে বিসিবির নিয়ন্ত্রণে বিপিএল চালুর কথা বিসিবি সভাপতি জানানোর পর পেশাদার ক্রিকেটারদের রোজগার কমে যাওয়ার আশঙ্কা দেখা দিয়েছে। পাশাপাশি ঢাকা প্রিমিয়ার লিগে গত কয়েক বছর ধরে পারিশ্রমিক কমে যাওয়ার ব্যাপারটিও ক্ষুব্ধ করে তুলেছে ক্রিকেটারদের।\nআলোচিত সংবাদ সম্মেলনটি কখন শুরু হবে, সেটি অবশ্য এখনো জানা যায়নি।\nবিসিবি’র বিভিন্ন অনিয়ম ও স্বৈরতান্ত্রিক আচরণের প্রতিবাদে জাতীয় ক্রিকেট লীগ ও ভারত সফর বয়কটের হুঁশিয়ারি আসতে পারে এই সংবাদ সম্মেলন থেকে।


how to recover deleted photos on android: স্মার্টফোন থেকে সব ছবি ডিলিট করে ফেলেছেন? এই সহজ উপায়ে রিকভার করুন... - recover deleted photos on android, follow these easy steps | Eisamay\nrecover deleted photos on android, follow these easy steps\nস্মার্টফোন থেকে সব ছবি ডিলিট করে ফেলেছেন? এই সহজ উপায়ে রিকভার করুন...\nSayantan Mukherjee | Lipi | Updated: Jun 15, 2021, 6:05 PM\nRecover Deleted Photos on Android: আপনার স্মার্টফোন থেকে ভুলবশত সব ছবি ডিলিট করে ফেলেছেন? নাকি স্টোরেজ খালি করতে গিয়েই ডিলিট করেছেন ছবি? চিন্তার কোনও কারণ নেই। সহজেই ফিরে পেতে পারেন সেই সব ছবি। কী ভাবে, জেনে নিন।\nএই সময় ডিজিটাল ডেস্ক: জীবনের সেরা মুহূর্তগুলি ফ্রেমবন্দি হয়ে থাকে স্মার্টফোনের স্টোরেজে। কিন্তু হঠাৎ কোনও কারণে স্মার্টফোনে স্টোরেজে সমস্যা বা অন্য যে কোনও কারণবশত ডিলিট হয়ে যায় বহু মূল্যবাণ ছবিই। তবে, চিন্তার কোনও কারণ নেই। Android ফোনে ডিলিট হওয়া ছবি খুব সহজেই রিকভার করা সম্ভব। আপনার অ্যান্ড্রয়েড স্মার্টফোনে কোনও ছবি ডিলিট হয়ে গেলে কী ভাবে রিকভার করবেন, জেনে নিন।\nক্লাউড স্টোরেজ থেকে ডিলিটেড ছবি রিকভারের পদ্ধতি - অ্যান্ড্রয়েড ফোনে ছবি তুললে স্মার্টফোন স্টোরেজের সঙ্গেই বিভিন্ন ক্লাউড স্টোরেজে তা নিজে থেকেই সেভ হয়ে যায়। তাই, ফোন স্টোরেজ থেকে ছবি ডিলিট হলেও, সহজেই ক্লাউড স্টোরেজ থেকে সই সব ছবি ডাউনলোড করে নেওয়া যাবে।\nGoogle Photos থেকে ডিলিটেড ছবি রিকভারের পদ্ধতি -\nফোনের Google Photos অ্যাপে অটো ব্যাক আপ এনাবল করা থাকলে, ডিলিট হওয়া ছবি রিকভার করতে এই পদ্ধতি দেখে নিন:-\n* Android ডিভাইসে Google Photos ইনস্টল করুন।\n* প্রথমেই ফোন থেকে ডিলিট হওয়া ছবিগুলি সিলেক্ট করুন।\n* এবার ডান দিকে উপরে থ্রি ডট মেনু সিলেক্ট করে 'Save to device' অপশন বেছে নিন।\nMicrosoft OneDrive থেকে ডিলিটেড ছবি রিকভারের পদ্ধতি -\nফোনের Microsoft OneDrive অ্যাপে অটো ব্যাক আপ এনাবল করা থাকলে, ডিলিট হওয়া ছবি রিকভার করতে এই পদ্ধতি দেখে নিন:-\n* Android ডিভাইসে Microsoft OneDrive ওপেন করুন।\n* নীচের মেনুতে Photos সিলেক্ট করুন।\n* যে ছবি রিস্টোর করতে চান সেগুলি সিলেক্ট করুন।\n* থ্রি ডট মেনু সিলেক্ট করে Save সিলেক্ট করুন।\nDropbox থেকে ডিলিটেড ছবি রিকভারের পদ্ধতি -\nফোনের Dropbox অ্যাপে অটো ব্যাক আপ এনাবল করা থাকলে, ডিলিট হওয়া ছবি রিকভার করতে এই পদ্ধতি দেখে নিন:-\n* Android ফোনে Dropbox ওপেন করুন।\n* Camera ফোল্ডার ওপেন করুন। অন্য কোনও ফোল্ডারে ছবিগুলি সরিয়ে থাকলে, সেই ফোল্ডার ওপেন করুন।\n* এবার যে ছবিগুলি রিস্টোর করতে চান, সেগুলি সিলেক্ট করুন।\n* তার পরে থ্রি ডট মেনু সিলেক্ট করে Save অপশনে বেছে নিন।\nSD Card থেকে ডিলিট হওয়া ছবি রিকভার করবেন কী ভাবে?\nঅনেকেই স্মার্টফোনের ক্যামেরায় তোলা ছবি SD Card-এ সেভ করেন। কিন্তু সেখান থেকে ছবি ডিলিট হলে, রিকভারি সফটওয়্যার ব্যবহার করে তা ফিরে পাওয়া সম্ভব। কম্পিউটারে ইনস্টল করুন Disk Drill অ্যাপ।\n* Disk Drill অ্যাপ ডাউনলোড করুন।\n* এবার SD Card কম্পিউটারের সঙ্গে কানেক্ট করুন।\n* তার পরে Disk Drill ওপেন করে কার্ডে স্ক্যান শুরু করুন।\n* এবার প্রিভিউ ফিচার ব্যবহার করে যে ছবিগুলি রিকভার করতে চান, সেগুলি সিলেক্ট করুন।\n* ছবি সিলেক্ট করা হলে Recover বাটন সিলেক্ট করুন।\nইন্টারনাল স্টোরেজ থেকে ডিলিট হওয়া ছবি রিকভার করবেন কী ভাবে?\nযে কোনও Android ফোনে কোনও সেটিংস বদল না করলে, সব ছবি ইন্টারলান স্টোরেজে সেভ হয়। আপনার Android ফোনে Root পার্মিশন থাকলে USB Debugging অন করে সহজেই ডিলিট হওয়া ছবি রিকভার করা যাবে।\nMac OS X থেকে ডিলিটেড ছবি রিকভারের পদ্ধতি -\nDisk Drill for Mac থেকে সহজেই ডিলিট হওয়া ছবি ইন্টারনাল স্টোরেজ থেকে রিকভার করতে পারবেন।\n* MacOS-এ Disk Drill ইনস্টল করুন।\n* এবার Android ডিভাইস Mac-এর সঙ্গে কানেক্ট করুন।\n* USB debugging এনাবল করুন।\n* এবার Mac-এ Disk Drill সফ্টওয়্যার ওপেন করে Android ডিভাইসের পাশে Recover বাটন সিলেক্ট করুন।\n* তার পরে যে যে ছবি রিকভার করতে চান, সেগুলি বেছে নিয়ে Recover অপশন সিলেক্ট করুন।\nWindows PC 10, 8,7থেকে ডিলিটেড ছবি রিকভারের পদ্ধতি -\nWindows PC 10, 8,7থেকে ফোনের ইন্টারনাল স্টোরেজ থেকে ছবি রিকভারের জন্য Wondershare’s dr.Fone সফেটওয়্যার ইনস্টল করুন।\n* dr.Fone-এর ওয়েবসাইট খুলে Windows ভার্সন ডাউনলোড করে ইনস্টল করুন।\n* Windows PC-তে dr.Fone ওপেন করুন।\n* এবার Recover Android Data সিলেক্ট করুন।\n* Gallery সিলেক্ট করে Next এ ক্লিক করুন।\n* স্ক্যান শেষ হলে যে ছবি আপনি রিকভার করতে চান, সেগুলি সিলেক্ট করে নিন।\n* সব শেষে Restore to Device অথবা Recover to Computer অপশন সিলেক্ট করুন।\nAndroid অ্যাপ ব্যবহার করে ডিলিট হওয়া ছবি রিকভারের পদ্ধতি -\nতার জন্য Android ডিভাইসে DiskDigger নামের একটি অ্যাপ ডাউনলোড করতে হবে। যদিও এই অ্যাপ ব্যবহারের জন্য আপনার ফোনে Root পার্মিশন থাকতে হবে।\n* Google Play Store থেকে DiskDigger অ্যাপ ইনস্টল করুন।\n* এবার যে কোনও একটি পদ্ধতির মাধ্যমে স্ক্যান করুন।\n* স্ক্যান শেষ হলে যে যে ছবি রিকভার করতে চান, সেগুলি সিলেক্ট করুন।\n* এবার Recover বাটন সিলেক্ট করুন।\nRoot পার্মিশন ছাড়া Android থেকে ডিলিট হওয়া ছবি রিকভার করবেন কী ভাবে?\nসব ছবি রিকভার করার জন্য Android ডিভাইসে চাই Root অ্যাকসেস। যদিও, আপনি যদি কখনও নিজের Android ডিভাইসের ব্যাক আপ নিয়ে থাকেন, তবে Root ছাড়াই আপনি সেই ছবিগুলি রিকভার করতে হবেন।\n* Android ফোনে Settings ওপেন করে Account সিলেক্ট করুন।\n* নিজের অ্যাকাউন্টের পাসওয়ার্ড দিন।\n* এখানে Backup and Restore সিলেক্ট করুন।\n* সব শেষে Restore সিলেক্ট করুন।\nভবিষ্যতে ছবি সুরক্ষিত রাখবেন কী ভাবে?\nAndroid ডিভাইসে নিয়মিত ব্যাক আপ নিন। এছাড়াও বিভিন্ন ক্লাউড প্ল্যাটফর্মে ছবি সেভ রাখতে পারবেন। চাইলে মেমোরি কার্ড অথবা হার্ড ড্রাইভে নিয়মিত ছবি ব্যাক আপ রাখুন।\nভুয়ো অ্যাপসে ছেয়ে গিয়েছে আপনার স্মার্টফোন, সর্বস্বান্ত হতে পারেন! চিনবেন কী ভাবে? পরের খবর\nছবি ডিলিট recover deleted photos on android how to recover deleted photos on android deleted photos recovery deleted photos Android\nWeb Title : recover deleted photos on android, follow these easy steps


প্রকাশিত: ২০:৫২, ৭ জুন ২০২১ আপডেট: ২০:৫৪, ৭ জুন ২০২১\nমাওলানা জুনায়েদ বাবুনগরীকে আমির এবং মাওলানা নুরুল ইসলাম জিহাদীকে মহাসচিব করে ৩৩ সদস্যের নতুন কমিটি ঘোষণা করেছে কওমি সমর্থিত অরাজনৈতিক সংগঠন হেফাজতে ইসলাম বাংলাদেশ। নতুন কমিটিতে মামুনুল হকসহ ২০ দলীয় জোটের শরিক দলগুলোর নেতাদের বাদ দেওয়া হয়েছে। বাদ দেওয়া হয়েছে হেফাজতের প্রতিষ্ঠাতা আমির আল্লামা আহমদ শফীর ছেলে আনাস মাদানী ও তার অনুসারীদেরও।\nনতুন কমিটি ঘোষণার পর থেকে কওমি ঘরানার আলেম-ওলামাদের মধ্যে শুরু হয়েছে কানাঘুষা। সামাজিক যোগাযোগ মাধ্যমেও চলছে ব্যাপক আলোচনা-সমালোচনা।\nবিতর্ক এড়াতে রাজনৈতিক নেতাদের বাদ দিয়ে অরাজনৈতিক আলেম-ওলামাদের নিয়ে রাজনীতিমুক্ত হেফাজত ইসলামের পূর্ণাঙ্গ কমিটি গঠন করা হয়েছে বলে দাবি করা হলেও নতুন কমিটির শীর্ষ পদে ঠাঁই পেয়েছেন রাজনৈতিক দলের কয়েকজন নেতা। নতুন কমিটিতে পদ দেওয়ার ক্ষেত্রে স্বজনপ্রীতির অভিযোগ উঠেছে। বিতর্কিত কর্মকাণ্ডে জড়িত এবং কারাগারে আটক যেসব হেফাজত নেতাকে রাজনীতির দোহাই দিয়ে বাদ দেওয়া হয়েছে, তাদেরই আত্মীয়-স্বজনকে দেওয়া হয়েছে নতুন কমিটির গুরুত্বপূর্ণ পদ। শুধু তাই নয়, বাংলাদেশের কওমি মাদ্রাসাগুলোর বৃহত্তম বোর্ড বেফাকুল মাদারিসিল আরাবিয়া বাংলাদেশসহ (বেফাক) কওমি মাদ্রাসা শিক্ষাবোর্ডের দায়িত্বশীল আলেম-ওলামাদেরও রাখা হয়েছে নতুন কমিটিতে।\nবিতর্কিত কর্মকাণ্ডের কারণে মাওলানা মামুনুল হকসহ রাজনৈতিক নেতাদের নতুন কমিটিতে রাখা না হলেও নতুন কমিটির মহাসচিব জানিয়েছেন, মামুনুলদের মুক্তির জন্য তারা সবকিছুই করবেন।\nখোঁজ নিয়ে জানা গেছে, হেফাজতের ৩৩ সদস্যের নতুন কমিটিতে গুরুত্বপূর্ণ পদে রাখা হয়েছে মাওলানা আতাউল্লাহ হাফেজ্জিকে। তিনি নতুন কমিটির নায়েবে আমির। আতাউল্লাহ হাফেজ্জি দীর্ঘদিন ধরে রাজনৈতিক দল খেলাফত আন্দোলনের আমিরের দায়িত্ব পালন করছেন। নতুন কমিটির যুগ্ম মহাসচিব হয়েছেন মাওলানা আনোয়ারুল করীম (যশোর)। তিনি জমিয়তে উলামায়ে ইসলাম বাংলাদেশের একাংশের সহ-সভাপতি। সাংগঠনিক সম্পাদক হয়েছেন মাওলানা মীর ইদ্রিস (চট্টগ্রাম)। তিনি খেলাফত আন্দোলনের সক্রিয় নেতা। দাওয়াবিষয়ক সম্পাদক হয়েছেন মাওলানা আবদুল কাইয়ুম সোবহানী (উত্তরা, ঢাকা)। তিনি খেলাফত মজলিসের ড. আহমদ আব্দুল কাদেরের নেতৃত্বাধীন অংশের সক্রিয় নেতা। ড. আহমদ আব্দুল কাদের আগের কমিটির নায়েবে আমির ছিলেন। সম্প্রতি হেফাজতের তাণ্ডবে জড়িত থাকার অভিযোগে তার বিরুদ্ধে মামলা হয়। বর্তমানে তিনি কারাগারে আছেন। নতুন কমিটিতে আহমদ আব্দুল কাদেরকে পদ দেওয়া হয়নি।\nকওমি মাদ্রাসার এক শিক্ষক বলেন, ‘হেফাজতের নতুন কমিটি গঠনের নামে হাস্যকর দৃশ্যের অবতারণা করা হয়েছে। রাজনৈতিক ব্যক্তিদের বাদ দেওয়া হয়েছে বলা হলেও এ কমিটির একাধিক ব্যক্তি সরাসরি রাজনীতির সঙ্গে জড়িত। আবার এই কমিটিতেই বেফাকুল মাদারিস, আজাদ দ্বীনী এদারা, তানজীমুল মাদারিসসহ কওমি ধারার সর্বোচ্চ শিক্ষা কর্তৃপক্ষ হাইয়াতুল উলইয়া সংশ্লিষ্টরা আছেন। এসব কমিটি কমিটি খেলা বাদ দিয়ে নেতাদের উচিত আটককৃতদের আইনের মাধ্যমে মুক্তির পথ তরান্বিত করা এবং কওমি মাদ্রাসা খোলার ব্যবস্থা করা।’\nকওমি ঘরানার আলেমরা অভিযোগ করছেন, বেফাকুল মাদারিসসহ কওমি শিক্ষা বোর্ডে যেসব আলেম-ওলামা দায়িত্বে আছেন, তাদের কেউ রাজনৈতিক কর্মকাণ্ডে জড়িত থাকতে পারবেন না। এমনকি হেফাজতের কমিটিতে থাকার কথাও নয়। কিন্তু বেফাকসহ কওমি শিক্ষা বোর্ড ও গুরুত্বপূর্ণ সংস্থায় দায়িত্ব পালন করছেন এমন অনেক গুরুত্বপূর্ণ আলেম-ওলামা হেফাজতের নতুন কমিটির শীর্ষ পদে ঠাঁই পেয়েছেন।\nহেফাজতের নতুন কমিটির আমির মাওলানা জুনায়েদ বাবুনগরী বেফাকের আমেলা সদস্য। মহাসচিব নুরুল ইসলাম জিহাদী বেফাকের নায়েবে আমিরের মতো গুরুত্বপূর্ণ পদে দায়িত্ব পালন করছেন। নতুন মহাসচিব আল হাইআতুল উলয়া লিল জামিআতিল কওমিয়া বাংলাদেশের স্থায়ী কমিটি সদস্যও। তারপরও তাদের দুজনকে হেফাজতের কমিটির শীর্ষ দুটি পদে রাখা হয়েছে। একইভাবে নতুন কমিটির আমির আতাউল্লাহ হাফেজ্জি বেফাকের নায়েবে আমির এবং হাইয়ার স্থায়ী কমিটি সদস্য। কমিটির নায়েবে আমির সালাউদ্দিন নানুপুরী বেফাকের আমেলা সদস্য। নতুন কমিটির যুগ্ম মহাসচিব মাওলানা সাজেদুর রহমান (ব্রাহ্মণবাড়িয়া) বেফাকের নায়েবে আমির এবং হাইয়্যার স্থায়ী কমিটির সদস্য। হেফাজতের নায়েবে আমির মাওলানা মুহিব্বুল হক সিলেটের আজাদ দ্বীনি বোর্ডের পরীক্ষা নিয়ন্ত্রকের দায়িত্ব পালন করছেন। মাওলানা মুফতি জসিমুদ্দীন বেফাকের সদস্য এবং স্থায়ী কমিটি সদস্য। মাওলানা আব্দুল কুদ্দুস (ফরিদাবাদ মাদ্রাসা) নতুন কমিটির নায়েবে আমিরের দায়িত্ব পেয়েছেন। তিনি বেফাকের নায়েবে আমির ও স্থায়ী কমিটির সদস্য।\nনতুন কমিটির নায়েবে আমির মাওলানা আব্দুল হক বেফাকের নায়েবে আমির ও হাইয়্যার স্থায়ী কমিটি সদস্য। নতুন কমিটির যুগ্ম মহাসচিব আনোয়ারুল করিম বেফাকের নায়েবে আমির। তাছাড়া, নতুন কমিটিতে জামায়াত সমর্থিত আলেমদেরও রাখা হয়েছে। নতুন কমিটির প্রচার সম্পাদক মাওলানা মহিউদ্দীন রব্বানী মসজিদ মিশন কেন্দ্রিক কার্যক্রমে জড়িত এবং ইসলামী ব্যাংকের শরিয়া বোর্ডের সদস্য।\nসম্প্রতি সহিংসতাসহ নানা বিতর্কিত কর্মকাণ্ডের কারণে মামুনুল হক, হারুন এজহারসহ হেফাজত নেতাদের বাদ দেওয়া হয়েছে। অথচ, তাদের আত্মীয়-স্বজনকে এ কমিটিতে ঠাঁই দেওয়া হয়েছে। কমিটিতে শীর্ষ নেতাদের আত্মীয়-স্বজনকেও রাখা হয়েছে।\nনাম প্রকাশে অনিচ্ছুক কওমি ঘরানার একজন আলেম বলেন, ‘হেফাজতের নতুন কমিটি কওমি অঙ্গনে গ্রহণযোগ্য হবে না। আলেম-ওলামারা এই কমিটি ঘোষণার পর থেকে ক্ষোভ প্রকাশ করছেন। নতুন কমিটিতে স্বজনপ্রীতি করে শীর্ষ নেতাদের আত্মীয়-স্বজনদের পদ দেওয়া হয়েছে। কমিটির নতুন আমির মাওলানা জুনায়েদ বাবুনগরী ও মুহিবুল্লাহ বাবুনগরী আপন মামা-ভাগ্নে। কমিটির নায়েবে আমির মাওলানা সালাউদ্দিন নানুপুরীর ভাই মুহিবুল্লাহ বাবুনগরীর জামাতা। নতুন কমিটির নায়েবে আমির আতাউল্লাহ হাফেজ্জি ও অর্থ সম্পাদক মুফতি হাবিবুর রহমান কাসেমীর জামাতা হলেন হেফাজত থেকে বাদ পড়া বিতর্কিত হারুন ইজহার ও মুসা ইজহার। নতুন কমিটির নায়েবে আমির সালাহউদ্দিন নানুপুরীর ঘনিষ্ট আত্মীয় হলেন খাস কমিটির মাওলানা মুহিবুল্লাহ বাবুনগরী।\nস্বাধীনতার রজতজয়ন্তী এবং জাতির জনক বঙ্গবন্ধু শেখ মুজিবুর রহমানের জন্মশতবার্ষিকী অনুষ্ঠানের দিন ঢাকাসহ সারা দেশে অরাজনৈতিক কর্মসূচির নামে প্রকাশ্য সহিংসতা ও তাণ্ডব চালায় কওমি সমর্থিত বৃহত্তর অরাজনৈতিক সংগঠন হেফাজতে ইসলাম বাংলাদেশ। কিছুদিন পর সোনারগাঁওয়ে হেফাজত নেতা মামুনুল হকের রিসোর্টকাণ্ডে আরও বিতর্কিত হয়ে পড়ে সংগঠনটি। এসব ঘটনায় সরকার কঠোর অবস্থান নিলে জড়িতদের বিরুদ্ধে একাধিক মামলা হয়। পরবর্তী সময়ে মামুনুলসহ হেফাজতের অনেক নেতাকে গ্রেপ্তার করা হয়। একপর্যায়ে মামলা ও ধরপাকড় থেকে বাঁচতে হেফাজতের কমিটি বিলুপ্ত করে দিয়ে বাবুনগরী নিজেকে আহ্বায়ক ও নুরুল ইসলাম জিহাদীকে সদস্য সচিব করে পাঁচ সদস্যের একটি আহ্বায়ক কমিটি ঘোষণা করেন। দীর্ঘদিন পর হেফাজতের বিলুপ্ত কমিটির অধিকাংশ নেতাকে বাদ দিয়ে সোমবার ৩৩ সদস্যের নতুন কমিটি ঘোষণা করে হেফাজত। এই কমিটি নিয়েও এখন বিতর্ক দেখা দিয়েছে। চলছে আলোচনা-সমালোচনা।


আলেমদের টকশোতে না যাওয়ার পরামর্শ\n১২ জুন, ২০২২ ০০:৫৩\nমহানবী হযরত মুহাম্মদ (সা.)-কে কটুক্তি করা নিয়ে মুসলিম বুদ্ধিজীবী ও মৌলভীদের টেলিভিশন টকশোতে অংশ না নিতে পরামর্শ দিয়েছে অল ইন্ডিয়া মুসলিম পারসোনাল ল’ বোর্ড (এআইএমপিএলবি)। গত শুক্রবার সংগঠনটির পক্ষ থেকে দেওয়া বিবৃতিতে এ পরামর্শ দেওয়া হয়।\nবিবৃতিতে সংগঠনটি বলেছে, টিভি টকশোতে গিয়ে ইসলামের কোনো উপকার করতে পারবেন না। বরং চ্যানেলগুলো পরোক্ষভাবে ইসলাম ধর্ম ও মুসলিমদের খাটো করার চেষ্টা করবে।\nএ ধরনের অনুষ্ঠান বর্জন করলে চ্যানেলের টিআরপি প্রভাবিত হবে এবং তারা ‘কাঙ্ক্ষিত ফলাফল’ অর্জনে ব্যর্থ হবে।\nস্থানীয় সংবাদমাধ্যম ইন্ডিয়ান এক্সপ্রেস জানিয়েছে, ভারতে এআইএমপিএলবি একটি গুরুত্বপূর্ণ সংস্থা। স্বার্থ রক্ষায় লড়াইয়ের পাশাপাশি তারা মুসলিম সম্প্রদায়কে নানাভাবে পরামর্শ দিয়ে থাকে।\nএআইএমপিএলবি’র মুখপাত্র ড. এস কিউ আর ইলিয়াস বলেছেন, কিছু টিভি চ্যানেল আছে যারা কোনো সমস্যা বোঝার জন্য বা কোনো উপসংহারে পৌঁছানোর জন্য এ ধরনের বিতর্ক করছে না। এগুলো শুধুই সাম্প্রদায়িক ভিত্তিতে সমাজকে মেরুকরণ করার জন্য পরিচালিত হচ্ছে।\nতিনি বলেন, তারা প্রায়ই একটি নির্দিষ্ট সম্প্রদায়, ধর্ম এবং বিশেষ ব্যক্তিকে নিয়ে বিতর্কিত মন্তব্য করে। যেমন, নূপুর শর্মা বিতর্ক। মহানবী হযরত মুহাম্মদ (সা.)-কে অপমান করে তিনি শুধু ভারতীয় মুসলমানদেরই নয়, সারা বিশ্বের মুসলমানদের অনুভূতিতে আঘাত করেছেন। ফলে এ ঘটনায় আন্তর্জাতিক সম্প্রদায়ের প্রতিক্রিয়া অনিবার্য ছিল, যা ভারতের ভাবমূর্তি ক্ষুণ্ণ করেছে।\nগত মাসে একটি টিভি টকশোতে বিজেপির সাবেক মুখপাত্র নূপুর শর্মার মন্তব্য নিয়ে দেশের বিভিন্ন অংশে বিক্ষোভের মধ্যে এই বিবৃতিতে দেওয়া হলো।


ইভিএমে কারচুপি অসম্ভব, ইসির সংলাপে বিশেষজ্ঞরা - Bhorer Kagoj\nথ্যালাসেমিয়া বাহকদের নাম এনআইডিতে যুক্ত করতে আইনি নোটিশ\nপ্রচ্ছদ নির্বাচন পরিক্রমা বাংলাদেশ রাজধানী ইভিএমে কারচুপি অসম্ভব, ইসির সংলাপে বিশেষজ্ঞরা\nপ্রকাশিত: মে ২৫, ২০২২ , ৩:৫৯ অপরাহ্ণ আপডেট: মে ২৫, ২০২২ , ৫:০৭ অপরাহ্ণ\nবুধবার সকাল ১০টায় আগারগাঁওস্থ নির্বাচন ভবনে ইভিএম বিষয়ে বিভিন্ন রাজনৈতিক দল ও মহলের সঙ্গে বৈঠকে ইসি। ছবি: ভোরের কাগজ\nআগামী দ্বাদশ সংসদ নির্বাচনে ইলেকট্রনিক ভোটিং মেশিন (ইভিএম) ব্যবহার করার বিষয়ে রাজনৈতিক দল ও বিভিন্ন মহলের নানান মত রয়েছে। তাই এই মেশিনটির কারিগরি বিষয় নিয়ে মতবিনিময় করতে বিশেষজ্ঞদের সঙ্গে বৈঠক করেন কাজী হাবিবুল আউয়াল কমিশন।\nবুধবার (২৫ মে) সকাল ১০টায় আগারগাঁওয়ে নির্বাচন ভবনে বৈঠকটি অনুষ্ঠিত হয়। অনুষ্ঠান শেষে বিশেষজ্ঞরা জানান, ইভিএম যদি সঠিকভাবে পরিচালনা করা হয়, তাহলে এ মেশিনে কারচুপি অসম্ভব। তবে এটিকে আরো প্রযুক্তিগতভাবে পরীক্ষা করার কথা বলেছেন সিইসি কাজী হাবিবুল আউয়াল। তিনি বলেছেন, ইভিএম নিয়ে আমরা আরো পরীক্ষা নিরীক্ষা করবো।\nনির্বাচন কমিশনে অনুষ্ঠিত সভায় প্রধান নির্বাচন কমিশনার (সিইসি) কাজী হাবিবুল আউয়াল, নির্বাচন কমিশনার ব্রিগেডিয়ার জেনারেল আহসান হাবিব খান (অব.), বেগম রাশেদা সুলতানা, মো. আলমগীর, মো. আনিছুর রহমান, শিক্ষাবিদ ও গবেষক ড. মুহম্মদ জাফর ইকবাল, ব্র্যাক ইউনিভার্সিটির অধ্যাপক এম কায়কোবাদ ও বুয়েটের মতিন সাদ আবদুল্লাহ, বুয়েটের ড. মো. মাহফুজুল ইসলাম, এশিয়া প্যাসিফিক বিশ্ববিদ্যালয়ের অলোক কুমার সাহা, বিএমটিএফ-এর পরিচালক মেজর জেনারেল সুলতানুজ্জামান মো. সালেহ উদ্দিন, সেনা কল্যাণ সংস্থার চেয়ারম্যান মেজর জেনারেল মোহাম্মদ সাইদুল ইসলাম, ইসির অতিরিক্ত সচিব অশোক কুমার দেবনাথ, জাতীয় পরিচয় নিবন্ধন অনুবিভাগের মহাপরিচালক একেএম হুমায়ূন কবীর, আইডিয়া-২ প্রকল্পের পরিচালক ব্রিগেডিয়ার জেনারেল আবুল কাশেম মো. ফজলুল কাদেরসহ সংশ্লিষ্টরা উপস্থিত ছিলেন।\nবৈঠকে ইভিএমের কারিগরি বিষয়ে দক্ষতা রয়েছে এমন বিশেজ্ঞদের আমন্ত্রণ জানানো হয়। তারা ইভিএমের সমস্যার বিষয়গুলো উত্থাপন করেন, আলোচনা করে মতামত দেন। কমিশন (ইভিএমের কারিগরি) বিষয়টা বুঝতে চাচ্ছেন।পর্যায়ক্রমে সংশ্লিষ্ট আরও অনেকের সঙ্গে বসাতে চায়। তবে আজকের বৈঠকে বিশেষজ্ঞদের অধিুকাংশই মনে করেন ইভিএম যদি প্রযুক্তিগতভাবে উন্নত হয় , তাহলে ইভিএমে কারচুপি অসম্ভব।\nবৈঠকে ইভিএম বিশেষজ্ঞরা তাদের মতামত ও যন্ত্রটিকে আরো অত্যাধুনিক কিভাবে করা যায়, তা নিয়ে নিজেদের মতামত তুলে ধরেন। তারা বাইরের যে সব দেশ ইভিএমে ভোট করে সে সব দেশের ইভিএম পদ্ধতি পর্যালোচনা করার সুপারিশও করেন। প্রয়োজনে সে সব দেশ থেকে বিশেষজ্ঞ এনে আমাদের ইভিএম পরীক্ষা নিরীক্ষার কথা বলেন।\nনতুন কমিশন দায়িত্ব নেওয়ার এক মাসের মাথায় দ্বাদশ জাতীয় সংসদ নির্বাচননে সামনে রেখে বিভিন্ন অংশীজনদের সঙ্গে সংলাপ শুরু করে। ২৩ মার্চ থেকে ১৮ এপ্রিল চার ধাপের সংলাপ হয়েছে। সংলাপে ইভিএমের পক্ষে বিপক্ষে বেশকিছু মতামত আসে।\nইভিএমের বিষয়ে মঙ্গলবার সিইসি কাজী হাবিবুল আউয়াল বলেন, আমরা চার-পাঁচটা মিটিং করেছি, এখনো পুরোপুরি আস্থাভাজন হতে পারিনি। আরও মিটিং হবে। সেখানে পর্যালোচনা করব। তিনি বলেন, আমরা বলেছি, ইভিএম নিয়ে সবার আস্থা অর্জন করতে চাই। কালকেও কারিগরি মিটিং হবে। আরও কয়েকটি বৈঠকে সকলের সঙ্গে আলাপ-আলোচনা করে ইভিএম নিয়ে সিদ্ধান্ত নেওয়া হবে।\nএর আগে গত ১০ মে সাংবাদিকদের এক প্রশ্নের জবাবে সিইসি বলেন, যেটি স্পষ্ট করে বলতে চাচ্ছি, অনেকে ইচ্ছা পোষণ করতে পারেন, সদিচ্ছা ব্যক্ত করতে পারেন। ইভিএমে ভোট দেওয়ার বিষয়ে আমরা এখনো কোনো চুড়ান্ত সিদ্ধান্ত নিতে পারিনি। ইতিমধ্যে আমরা নিজেরা অনেকগুলো সভা করেছি, আগামীতে আরও সভা করা হবে। তারপর সিদ্ধান্ত হবে আমাদের। ভোট স্বাধীনভাবে আমরা পরিচালনা করবো যতদূর সম্ভব। এটা আমাদের এখতিয়ারভুক্ত, পদ্ধতিও আমাদের এখতিয়ারভুক্ত।\nসিইসি আরও বলেন, সব আসনে ইভিএমে ভোট করার মত এখন আমাদের সামর্থ নেই। ৩০০ আসনের বিষয়ে কোনো সিদ্ধান্ত আমরা এখনো নেইনি। ভোট ব্যালটে হবে না ইভিএমে, কতটি আসনে ইভিএমে হবে এই বিষয়ে কমিশন এখনো কোনো সিদ্ধান্ত নেয়নি। এটি পর্যালোচনাধীন রয়েছে।\nইভিএম ইসি নির্বাচন ভোট সিইসি


টাকা পয়সা নিয়ে বাড়ি পালিয়ে যাওয়া মেয়ে এখন অভিনেত্রী - ZoomBangla News\nপায়েলের কথায়, ভাগ্য সঙ্গে থাকলে কাজ জুটবেই, না হলে যত চেষ্টাই করুন, জুটবে না। এখনও তিনি বুঝতে পারেন না নিজের কাঙ্খিত জায়গায় তিনি কী করে পৌঁছলেন। ১৫ তারিখ মুক্তি পেতে চলেছে তাঁর হিন্দি ছবি প্যাটেল কি পাঞ্জাবি শাদি।\nদেখেন সবাই। তবে প্রকাশ্যে বলেন না। ভারচুয়াল জগতের যেমন বাড়বাড়ন্ত তাতে বলার প্রয়োজনও নেই। নিভৃতে, নির্জনে মনের সাধ মিটিয়ে নেওয়ার সুযোগ তো রয়েছেই। এতেই বাড়ছে পর্ন ফিল্মের রমরমা। বাড়ছে পর্নস্টারদের...\nসময়ের অন্যতম জনপ্রিয় জুটি ফারহান আহমেদ জোভান ও সাবিলা নূর। ইতিমধ্যে এক হয়ে তারা অনেক নাটকে অভিনয় করেছেন। তাদের বেশ কয়েকটি নাটক দর্শকেরদের হৃদয়ে জায়গা করে নিয়েছে। দুজনই পেয়েছে দর্শক এবং শুভাকাক্ষীদের...\nসালমানের ঘাড় ব্যথায়, ম্যাসাজ করছেন রণবীর সিং। ছবিটা দেখে সালমান ও রণবীর সিং— দুই তারকার ফ্যানেদের খুশি হওয়ার কথা। হয়েছেও তাই। কিন্তু তা বলে সালমানের ঘাড় ম্যাসাজ করছেন রণবীর? কিন্তু কেন? আসলে...\nবিতর্ক না থাকলে তা ‘বিগ বস’ নয়। অনুষ্ঠান শুরুর প্রথম থেকেই ‘বিগ বস ‘-এর সঙ্গী বিতর্ক। বিতর্কিত বিভিন্ন বিষয় প্রায়ই নজর কেড়েছে দর্শকদের। তবে এবার সেই বিতর্কিত ঘটনার মাত্রা...\nপুজিবাজারে মিশ্র প্রতিক্রিয়ায় লেনদেন সম্পূর্ণ


‘সরকার জামায়াতকে নিয়ে নির্বাচন করার পায়তারা করছে’ | বিডি নিউজ | bdnews.com\n‘সরকার জামায়াতকে নিয়ে নির্বাচন করার পায়তারা করছে’\nকক্সবাজারের রামুর ঘটনায় ক্ষমতাসীন দলের লোকজন জড়িত দাবি করে বিএনপি চেয়ারপারসন বেগম খালেদা জিয়া বলেছেন, রামুর ঘটনায় সরকারি দলের লোক জড়িত বলেই তারা বিচারবিভাগীয় তদন্ত করেনি। আমরা বিচার বিভাগীয় তদন্ত দাবি করলেও থলের বিড়াল বেরিয়ে আসবে এই ভয়ে তারা তদন্ত করেনি। ঘটনায় জড়িতদের গ্রেপ্তার করে শাস্তির দাবি করে তিনি বলেন, সরকার যদি দায়ীদের বিরুদ্ধে ব্যবস্থা না নেয় তাহলে বিএনপি সরকার ক্ষমতায় এলে বিচার বিভাগীয় তদন্ত করে প্রকৃত দোষীদের বিরুদ্ধে ব্যবস্থা নেয়া হবে। আজ বিকালে রামুর খিজারী আদর্শ উচ্চ বিদ্যালয় মাঠে সাম্প্রদায়িক সম্প্রীতি সমাবেশে তিনি এসব কথা বলেন। খালেদা জিয়া অভিযোগ করেন আওয়ামী লীগ আজীবন ক্ষমতায় থাকার জন্য সংবিধান সংশোধন করেছে। ৯৬ সালে জামায়াতে ইসলামীকে সঙ্গে নিয়ে তারা তত্ত্বাবধায়ক সরকারের জন্য আন্দোলন করেছিল। এবার ক্ষমতায় থাকার জন্য তা বাতিল করে দিয়েছে। তখন তারা জামায়াতকে সঙ্গে নিয়ে আন্দোলন করার সময় কি যুদ্ধাপরাধের বিষয়টি ভুলে ছিল?\nখালেদা জিয়া বলেন, রামুর ঘটনায় পরবর্তী সময়ে সেখানে সরকারি দলের লোকজন সহানুভুতি দেখাতে গেলে ভিক্ষুরা তাদের তাড়া করেছে। তিনি প্রশ্ন রেখে বলেন, যদি সরকার ও আওয়ামী লীগ জড়িত না হবে, তাহলে হামলার পরপরই কেন প্রশাসন আসেনি, বিজিবি ও র‌্যাব আসেনি, সেনাবাহিনী আসেনি? মূলত: প্রশাসনকে সরকার আসতে দেয়নি। বিএনপি আগামীতে মতায় গেলে তথ্য-প্রমাণসহ বর্তমান সরকারের অন্যায়ের বিচার করা হবে বলে হুঁশিয়ার করেন বিএনপি চেয়ারপার্সন। তিনি বলেন, বিএনপি ক্ষমতায় গেলে এ ঘটনার বিচার করবে। খালেদা জিয়া বলেন, আমরাও যুদ্ধাপরাধীদের বিচার চাই। তবে সেটা হতে হবে নিরপে ও আন্তর্জাতিক মানের। তিনি সংশয় প্রকাশ করে বলেন, তারা জামায়াতকে নিয়ে নির্বাচন করার পায়তারা করছে। তিনি সাম্প্রদায়িক সম্প্রীতি বজায় রেখে সবাইকে কাঁধে কাঁধ মিলিয়ে কাজ করারও আহবান জানান। রামু উপজেলা বিএনপি সভাপতি আহমদুল হকের সভাপতিত্বে সম্প্রীতি সমাবেশে বিএনপির ভারপ্রাপ্ত মহাসচিব মির্জা ফখরুল ইসলাম আলমগীর, স্থায়ী কমিটির সদস্য ব্যারিস্টার মওদুদ আহমদ, ড. আবদুল মঈন খান, মির্জা আব্বাস প্রমুখ বক্তব্য রাখেন।\nআওয়ামী লীগ নেতৃত্বাধীন বর্তমান সরকার দেশকে ৫০ বছর পিছিয়ে দিয়েছে। বিরোধী দলীয় নেতা-কর্মীদের বিরুদ্ধে মিথ্যা মামলা দায়ের করা হচ্ছে। আমরা মতায় আসলে মিথ্যা মামলা দেব না। তথ্য-প্রমাণসহ মামলা দিয়ে প্রচলিত আইনে বিচার করব। এজন্য আপনারা প্রস্তুত থাকুন। প্রধানমন্ত্রীকে উদ্দেশ্য করে খালেদা জিয়া বলেন, মিথ্যা মামলা দিয়ে রাজনৈতিক নেতাদের আপনারা কারাগারে দিচ্ছেন। কিন্তু আপনি যে গান পাউডার দিয়ে, লগি-বৈঠার মাধ্যমে মানুষ হত্যার হুকুম দিয়েছেন- সেই রেকর্ডও আছে। তা থেকে আপনি কীভাবে রেহাই পাবেন? দেশের বর্তমান পরিস্থিতিকে অত্যন্ত খারাপ উল্লেখ করে খালেদা জিয়া বলেন, এ অবস্থা থেকে উত্তরণে আওয়ামী লীগকে মতা থেকে চিরতরে বিদায় করতে হবে। এ জন্য নির্দলীয় সরকারের অধীনে নির্বাচনের দাবিতে ধর্ম-বর্ণ নির্বিশেষ সবার সমর্থন চান তিনি। বলেন, সরকার বিএনপিকে ধ্বংস করার চক্রান্ত করছে। তাদের সেই চক্রান্ত কোন দিন সফল হবে না। কারণ এদেশের জনগণ বিএনপির সঙ্গে রয়েছে। জনগনই বিএনপির মূল শক্তি।\nএর আগে বিকাল ৩টার আগে তিনি সেখানে এসে পৌঁছান। তিনি সেখানকার বৌদ্ধ বিহার পরিদর্শন করেন। এর আগে চকরিয়া বাস স্ট্যান্ডে একটি পথসভায় ভাষণ দেন। এসময় বিরোধী নেতা রামুর বৌদ্ধ বিহারে হামলার জন্য ক্ষমতাসীন দলের অঙ্গসংগঠনকে দায়ী করেন। বলেন, এর পেছনে জড়িত ছাত্রলীগ ও যুবলীগ। দলগুলোর নেতাকর্মীরাই রামুর ঘটনা ঘটিয়েছে। তিনি সরকারকে স্মরণ করিয়ে দিয়ে বলেন, ক্ষমতা চিরস্থায়ী নয়। আপনাদের সব অপকর্মের রেকর্ড থাকছে। বিএনপি ক্ষমতায় এলে এর বিচার করবে। অপরাধের শাস্তির জন্য তৈরি থাকুন। কেউ পার পাবেন না।


নিজ ক্যাম্পাসে ঘুরতে গিয়ে চাঁদাবাজির শিকার হয়েছেন দিনাজপুর হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) দ্বিতীয় বর্ষের এক শিক্ষার্থী।\nবিশ্ববিদ্যালয়ের ক্যাম্পাসের অভ্যন্তরেই শিক্ষার্থীকে জিম্মি করে দিনদুপুরে চাঁদাবাজির ঘটনা ঘটেছে। চাঁদাবাজির ঘটনায় আজ (১৪ মার্চ) একটি মামলা দায়ের করা হবে বলে জানিয়েছে ঐ শিক্ষার্থীর পরিবার।\nজানা যায়, শনিবার (১৩ মার্চ) বিশ্ববিদ্যালয়ের ১৯ তম ব্যাচের সিভিল ইঞ্জিনিয়ারিং বিভাগের শিক্ষার্থী মো. রাইসুল হক হিমেলকে মারধর করে ১০ হাজার টাকা চাঁদা আদায় করে একই বিশ্ববিদ্যালয়ের ৫-৬ জন শিক্ষার্থী।\nচাঁদাবাজির শিকার রাইসুল হক হিমেল জানান, ঐ দিন দুপুর তিনটার দিকে আমি এবং আমার বান্ধবী ক্যাম্পাসের পশ্চিম দিকের পুকুর পাড়ে বসে গল্প করছিলাম। এ সময় আমাদের বিশ্ববিদ্যালয়ের ৫-৬ জন সিনিয়র ভাই এসে আমাদের পরিচয় জানতে চায়। প্রথমে আমি ওনাদের চিনতে না পারায় পরিচয় জানতে চাওয়ার কারণ জিজ্ঞাসা করি। এ কথা শুনে তারা আমরা গায়ে হাত তুলতে উদ্যত হলে আমি তাদের প্রতিহত করার চেষ্টা করি। এক পর্যায়ে তারা সবাই আমাকে মারপিট করতে শুরু করে। এসব দেখে আমার বান্ধবী অজ্ঞান হয়ে যায়। অজ্ঞান হয়ে যাওয়ায় আমি তাকে আমার ঘারে মাথা দিয়ে রেখেছিলাম । এক পর্যায়ে তারা সেই দৃশ্য ভিডিও করতে থাকে। এরপর তারা আমার থেকে ১০ হাজার টাকা চাঁদা দাবি করে এবং ভয় ভীতি দেখাতে থাকে। আমার কাছে এতো টাকা ছিলোনা বিধায় তখন আমি আমার বোনকে ফোন করি। তার কিছুক্ষণ পরেই বিকাশে আমার দুলাভাই টাকা পাঠিয়ে দেয়। এরপর একজন বড় ভাই আমার হাত থেকে ফোন নিয়ে বিকাশ এজেন্টের মাধ্যমে ক্যাশ আউট করে ১০ হাজার টাকা নিয়ে নেয়।\nএদিকে এই ঘটনার সাথে জড়িত একজনের পরিচয় নিশ্চিত হওয়া গেছে। তিনি বিশ্ববিদ্যালয়ের ১৭ তম ব্যাচের ব্যবসায় শিক্ষা অনুষদের শিক্ষার্থী মো. মনিরুজ্জামান মামুন। ঘটনার ব্যাপারে জানতে অভিযুক্ত ঐ শিক্ষার্থীর সাথে যোগাযোগ করা হলে তিনি বলেন, এই বিষয়ে আমার কিছু জানা নেই। আপনাদের নিউজ করারও প্রয়োজন নেই। প্রয়োজন হলে রনি ভাইয়ের (বিশ্ববিদ্যালয়ের শাখা ছাত্রলীগ নেতা) সাথে কথা বলুন। ঘটনার সময় আপনি সেখানে উপস্থিত ছিলেন কিনা জানতে চাইলে মনিরুজ্জামান মামুন বলেন, ‘আমি কিছু বলতে পারবো না’।\nবিশ্ববিদ্যালয়ের শাখা ছাত্রলীগ নেতা মোরশেদুল আলম রনির সাথে যোগাযোগ করা হলে তিনি বলেন, ঘটনার ব্যাপারে আমি কিছু জানতাম না। কয়েকজন জুনিয়র এসে প্রথমে আমাকে ঘটনাটি জানায়। পরে জানতে পারি এটি একটি বিচ্ছিন্ন ঘটনা। এই ঘটনায় কেন্দ্রীয় ছাত্রলীগের সহ সভাপতি ঐতিহ্য ভাই আমাকে যখন ফোন করে তখন আমি শহরে ছিলাম। ঐতিহ্য ভাই সম্ভবত ঐ শিক্ষার্থীর পরিচিত ছিলো।\nএই ঘটনায় ছাত্রলীগ পরিচয়ে কেউ সম্পৃক্ত ছিলো কিনা এমন প্রশ্নের জবাবে মোরশেদুল আলম রনি বলেন, প্রথমত ছাত্রলীগ কোন ব্যক্তির দায়ভার নিবে না। আমাদের বিশ্ববিদ্যালয়ের ছাত্রলীগের ঐতিহ্য হলো আমরা সব সময় সাধারণ শিক্ষার্থীদের পাশে থাকি। আর আজকের এই ঘটনায় যদি এমন কিছু থেকেও থাকে তাহলে কখনোই বাংলাদেশ ছাত্রলীগ সেটা সমর্থন করবে না।\nছাত্রলীগের কেন্দ্রীয় কমিটির সহ সভাপতি রকিবুল ইসলাম ঐতিহ্য বলেন, ‘হিমেল (ভুক্তভোগী শিক্ষার্থী) আমার বন্ধুর ছোট ভাই। ওর সাথে যা হয়েছে সেটা ক্ষমার অযোগ্য। এরসাথে ছাত্রলীগের কেউ জড়িত থাকলে তাদের সকলকে শাস্তির আওতায় আনা হবে। আর আমি বিশ্ববিদ্যালয়ের প্রক্টরের সাথেও কথা বলবো এই ঘটনার সাথে জড়িত সকলকে বহিষ্কার করার ব্যাপারে। আর হিমেলকে জিডি করতে বলেছি। পরে মামলাও করা হবে’।\nএ ব্যাপারে বিশ্ববিদ্যালয়ের প্রক্টর অধ্যাপক ড. খালিদ হোসেন বলেন, ‘আমি ঘটনাটি জেনেছি। ব্যাপারটি অত্যন্ত দুঃখজনক। যেই দোষী হোক না কেন, দোষীদের বিরুদ্ধে আইনানুগ ব্যবস্থা গ্রহণ করা হবে’।


kotha to bolar jonyei (কথা তো বলার জন্যেই): বাঙ্ময় নৈঃশব্দ্য -- সুনন্দ\nindifference and accept the challenges of life within the boundaries of death- however mutable man may be able to make them- our existence asaspecies can have genuine meaning and fulfillment. However vast the darkness, we must supply our own light.”\nউপরের লেখাগুলো পড়ে কি মনে হলো? আঁতেল, তাই না? বিলক্ষণ! এই শতকের অন্যতম সেরা একজন দাড়িবাজ। (সত্যিই দাড়ি ছিল লোকটার, অন্তত যতগুলো ছবি দেখেছি।) ভদ্রলোকের অনেক ছবির মধ্যে একটা হলো-\n‘2001: A Space Odyssey’। ভাবতে পারেন, মহাশূন্যে এক স্পেস-স্টেশনে আরেক স্পেস-শিপের ডকিং দেখানো হলো পাক্কা ১৫ মিনিট ধরে! সে তার যতই গভীর অর্থ থাক আর নেপথ্যে যতই জগদ্বিখ্যাত সুরের মূর্ছনা থাক না কেন। অথচ কি আশ্চর্য! সেই কোন ১৯৬৯ সালে তৈরি সিনেমা এতদিন পর দেখতে বসেও মনে হয়, কি করে করেছিল লোকটা? হাঁ হয়ে যেতে হয় এখনো। এ দেখলে তর্ক উঠতে বাধ্য, যে কোন পরিচালক যদি শুধু সৌন্দর্যের জন্যেই খরচ করতে চান একটা গোটা সিনেমা, তবে তাতে কি অর্থ যোগ করা সম্ভব? নাকি ভবিষ্যৎ তা দেখতে বসে মাঝপথে উঠে চলে যাবে- এই সব মিলিয়ে মনের মধ্যে যে নিরাকার একটা ধারণা তৈরি হয়েছিল, তা সম্পূর্ণ রূপ পেল এই সেদিন রাতে, যখন বারাকা (Baraka, ১৯৯২) দেখলাম।\nবারাকা, দেড় ঘণ্টার নিশ্ছিদ্র অভিজ্ঞতা। সিনেমা –এই আর্ট ফর্মের অর্ধেক-ই ব্যবহার না করে, অর্থাৎ সংলাপ, অভিনয়, এসব না রেখেও যে কি অনবদ্য চলচ্চিত্র অভিজ্ঞতা নির্মাণ করা যায়, বারাকা না দেখলে জানা হতো না। বিষয়, পটভূমি, নায়ক, বক্তব্য- সব কিছু এখানে পৃথিবী। আর হ্যাঁ, তার বুকে বিচরণকারী এক শ্রেণীর বানর। সবচেয়ে শক্তিশালী, সবথেকে বুদ্ধিমান, আর একই সঙ্গে নির্বোধ মানুষ। Kim Sterelny-র ভাষা ধার করতেই হয়, বারাকা হল সেই গভীর প্রশ্ন- ‘how we can be simultaneously so smart and so dumb!’ নাঃ, বারাকা কি আমি বলার কেউ নই। যে কোন ভাল কবিতার মতো, আমি নিশ্চিত এই সিনেমা প্রত্যেককে তার নিজের মতো করে ছুঁয়ে যাবে। কি বলতে পারি এর সম্পর্কে? অসাধারণ ফটোগ্রাফি, নিখুঁত নেপথ্য সঙ্গীত, অতুলনীয় চিত্রনাট্য- এ সবই হতেই হতোর মত শোনাবে। আমি বরং ছোট্ট কিছু অংশ বর্ণনা করি, কেমন?\nআমার কাছে যে প্রিন্টটা আছে, তার প্রায় ৪১ মিনিট থেকে প্রায় ৫০ মিনিট, মানে সাকুল্যে ৯ মিনিট সময় পরিচালক খরচা করেছেন শিল্পায়ন আর নগরায়ণ দেখাতে। পটভূমি, এই দুই বিষয়ের শেষ কথা- জাপান। নেপথ্যে দ্রুত ছন্দের percussion, যেমনটা বিদেশে রাস্তার ধারে উঠতি শিল্পীদের কাছে শোনা যায়। টাইম-ল্যাপ্স ক্যামেরায় ধরা পড়ছে জনবহুল টোকিয়ো শহরের এক বড় রাস্তা। ছন্দে ছন্দে ঘুরে চলে গাড়ি, তার ফাঁকে ফাঁকে মানুষ। অন্য ভঙ্গীতে মানুষের ছন্দোবদ্ধ গতি দেখে আপনি যখন হাঁ, ঠিক তখনই চমকে দিয়ে দেখা দিল এক বিরাট পোল্ট্রির অন্দর। কনভেয়ার বেল্টে থিকথিক করছে মুরগিছানা, আলাদা আলাদা খোপে পাঠানো হচ্ছে তাদের। এক মুহূর্ত বিশ্রাম না দিয়ে পরবর্তী দৃশ্য- জাপানী মেট্রো স্টেশনে এস্কালেটর থেকে নেমে মানুষ বেরোচ্ছে গেট দিয়ে- গায়ে কাঁটা দেওয়া মিল দেখে শিহরিত আপনাকে আরও চমকে দিল পরের দৃশ্য- সারে সারে বসে আছে বড় বড় মুরগি, আলাদা আলাদা খোপে- এর সঙ্গে ঠিক কি দেখালে আঁতকে উঠবেন আপনি, জানেন পরিচালক; দেখানো হল ক্যাপ্সুল হোটেল।\nআপনি যদি আমার মতো কল্পনা-বিলাসী হন, তবে এই অপার পৃথিবীর সৌন্দর্যে ভিজতে ভিজতে অন্য কোন জগতে চলে যাওয়া আশ্চর্য নয়। বালি দ্বীপের রোমাঞ্চকর ‘Kecak’ (কোরাসে বানর ডাক) শোনার সময় যেমন আমি হাঁ করে ভাবতে বসেছিলাম, আচ্ছা, এদেরই পূর্বপুরুষ কি যুদ্ধ করেছিল এক ভারতীয় রাজার হয়ে, এক সিংহলী রাজার বিরুদ্ধে? অথবা, কুয়েতের তেলের আগুন দেখে দ্বিধাগ্রস্ত হয়ে পড়েছিলাম, এর সঙ্গে কিসের মিল আছে ভেবে- নরক, নাকি রাবণের চিতা? কিন্তু শেষ অবধি বারাকা আপনাকে বাধ্য করবে বিষয়ে ফিরে আসতে। শেষ অবধি ভাবতে বাধ্য হবেন, আমরা কি সত্যিই বুদ্ধিমান? নাকি Sterenly-র কথামতো ‘‘perversely’ intelligent’?\nইন্টারনেটে বারাকার সমস্ত রিভিউ বলে এর implicit religious theme এর কথা। আমার কিন্তু তা মোটেও মনে হয়নি। পৃথিবীর সমস্ত কোণে মানুষের ধর্মাচরণ দেখানো মানেই কি religious হওয়া? মানতে পারলাম না। আমার বরং মনে হয়েছে, এই বিপুলা প্রকৃতির সামনে দাঁড়ালে যে মৌনতা আসা উচিত, তাতেই পরিচালক জোর দিয়েছেন বৌদ্ধ ভিক্ষুদের অনুষঙ্গ এনে। আর বাকি যত আড়ম্বর, ভাস্কর্য, স্থাপত্য, তাতে সমন্বয়ের বাণীর সাথে মিশে ছিল- ‘To an evolutionist, religious rituals ‘stand out like peacocks inasunlit glade’’-এই বোধ। মানুষই হয়তো এই গ্রহে একমাত্র প্রজাতি, যার আত্মমগ্ন আচরণের মধ্যে নিহিত নিজের উৎস ভুলে প্রকৃতির প্রতি শীতল ঔদাসীন্য। এবার একবার একদম প্রথমে লেখা উদ্ধৃতিটা পড়ুন, একমত হলে জানবেন ‘the feeling is mutual’- ওই একই ঔদাসীন্য আমাদের জন্য বরাদ্দ রেখেছে প্রকৃতি।\nপ্রথমে বলেছিলাম না, ওই তর্কের কথা- আমার ব্যক্তিগত মত, বারাকা দেখতে বসে কোন প্রজন্মেরই উঠে যাওয়া সম্ভব নয়। কারণ যদিও 2001…odyssey এর মতো এও চিরন্তন সত্যের কথা বলে- সঙ্গে এর তুরুপের তাস- নিছক বাস্তবের দৃশ্যায়ন। ১৯৯২ তে তৈরি এই সিনেমা দেখলে যত না কি করে করল, তার থেকেও অনেক বেশি অবাক করে- কি করে দেখাতে পারল এভাবে?\nবারাকা কথাটার মানে আশীর্বাদ, তাও কোন একটি ভাষায় নয়, অনেক ভাষায়। পরিচালক Ron Fricke স্বনামধন্য Cinematographer, নিজের তৈরি ক্যামেরা ব্যবহার করেন ছবি তোলার সময়। এ রকম সব তথ্যই জানতে পারবেন গুগ্‌ল্ এ খোঁজ করলে, কিন্তু দয়া করে you-tube এ দেখবেন না সিনেমাটা। Photography প্রধান বিষয়, তাই সবচেয়ে ভাল হয় ব্লু-রে প্রিন্ট দেখলে, না পেলে ডিভিডি তে দেখুন। কথা দিচ্ছি, কান- চোখ জুড়িয়ে যাবে। আর বেশি কথা বলে লাভ কি? আগে দেখে না থাকলে তাড়াতাড়ি দেখে ফেলুন, আর পারলে আমাদের ফোরামে জানান আপনার অভিজ্ঞতা, মন্তব্য।


মির্জা ফখরুলই `ঠিক` বলেছেন!\nমির্জা ফখরুলই `ঠিক` বলেছেন!\n15, September, 2020, 8:13:49:PM\n`দেশে দু-ধারার রাজনীতি চলছে` - বিএনপির মহাসচিব মির্জা ফখরুল ইসলাম আলমগীরের এমন বক্তব্যের জবাবে আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের বলেছেন, তিনি ( মির্জা ফখরুল) ঠিকই বলছেন, চলমান রাজনীতির দুটি ধারার একটি ৭১ এর চেতনায় বিশ্বাসী, অপরটি ৪৭ এর চেতনায় বিশ্বাসী।\nতিনি বলেন, একদিকে মুক্তিযুদ্ধের চেতনায় সম্মৃদ্ধ বাংলাদেশ বিনির্মানের অগ্রযাত্রা। অপরদিকে সাম্প্রদায়িক ভাবধারায় দেশকে পেছনের দিকে টেনে নেওয়ার অপচেষ্টা।\nমঙ্গলবার ( ১৫ সেপ্টেম্বর) `জয় বাংলা টেলিমেডিসিন অ্যাপসের` আনুষ্ঠানিক অনলাইনে উদ্বোধনকালে তিনি এসব কথা বলেন।\nএসময় `জয় বাংলা টেলিমেডিসিন অ্যাপস` প্রসঙ্গে ওবায়দুল কাদের বলেন, দেশের প্রান্তিক জনগোষ্ঠীর মাঝে মোবাইল অ্যাপের মাধ্যমে চিকিৎসা সেবা পৌঁছে দেয়ার লক্ষ্যে বাংলাদেশ আওয়ামী লীগের বিজ্ঞান ও প্রযুক্তি বিষয়ক উপকমিটির উদ্যোগে ‘জয় বাংলা টেলিমেডিসিন অ্যাপ’ তৈরি করা হয়েছে। এই অ্যাপটি বাংলাদেশের চিকিৎসা খাতে নতুন অধ্যায় যুক্ত করবে। জয় বাংলা টেলিমেডিসিন অ্যাপের মাধ্যমে রোগীরা চিকিৎসকদের সাথে ভিডিও কলের মাধ্যমে যোগাযোগ করতে পারবেন এবং বিনা মূল্যে প্রয়োজনীয় চিকিৎসা সেবা গ্রহণ করতে পারবেন।\nদেশে মহামারী বা দুর্যোগ মোকাবেলাই সকলকে সর্বোচ্চ সচেতন ও সতর্ক থাকতে হবে বলেও জানান সড়কমন্ত্রী।\nঅনুষ্ঠানে স্বাগত বক্তব্য রাখেন বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক এবং উপকমিটির সদস্য সচিব প্রকৌশলী মো. আবদুস সবুর। সভায় সভাপতিত্ব করেন বাংলাদেশ আওয়ামী লীগের উপদেষ্টামণ্ডলীর সদস্য ও উপকমিটির চেয়ারম্যান অধ্যাপক ড. হোসেন মনসুর।\nআওয়ামী লীগের বিজ্ঞান ও প্রযুক্তি বিষয়ক সম্পাদক এবং উপকমিটির সদস্য সচিব প্রকৌশলী মো. আবদুস সবুর বলেন, মহামারি করোনা ভাইরাসের শুরুতে ডাক্তাররা যখন চেম্বারে সরাসরি রোগীদের সেবা প্রদান করতে পারছিলেন না, তখন টেলিমেডিসিন সেবাই একমাত্র ভরসা হয়ে উঠেছিল। এর পরই`জয় বাংলা টেলিমেডিসিন অ্যাপ` নিয়ে কাজ শুরু করা হয়।


জনশক্তি রপ্তানি করতে একটি সিন্ডিকেট উঠে-পড়ে লেগেছে | প্রবাসে আমরা - dainikprithibi.com\n11-05-2022 | 10:57 pm\nজাতীয় প্রেস ক্লাবের তফাজ্জল হোসেন মানিক মিয়া হল রুমে মালয়েশিয়ায় শ্রমিক রপ্তানি নিয়ে সিন্ডিকেটের বিরুদ্ধে সংবাদ সম্মেলনের আয়োজন করে বায়রার সম্মিলিত সমন্বয় ফ্রন্ট।\nঢাকা : মালয়েশিয়ার শ্রমবাজারে জনশক্তি রপ্তানি করতে একটি সিন্ডিকেট উঠে-পড়ে লেগেছে বলে দাবি করেছে জনশক্তি রপ্তানিকারক সংগঠন বায়রার সম্মিলিত সমন্বয় ফ্রন্ট। সংগঠনটি বলছে, সুনির্দিষ্ট নাম পেলে সংশ্লিষ্ট সিন্ডিকেটগুলোর বিরুদ্ধে মামলা করবে তারা।\nবুধবার (১১ মে) জাতীয় প্রেস ক্লাবের তফাজ্জল হোসেন মানিক মিয়া হল রুমে মালয়েশিয়ায় শ্রমিক রপ্তানি নিয়ে সিন্ডিকেটের বিরুদ্ধে সংবাদ সম্মেলনের আয়োজন করে বায়রার সম্মিলিত সমন্বয় ফ্রন্ট। এ সময় বায়রা সভাপতি ড. মোহাম্মদ ফারুক এসব কথা বলেন।\nসংবাদ সম্মেলনে সংগঠনটির পক্ষ থেকে বলা হয়, দীর্ঘদিন ধরে এ সিন্ডিকেট তাদের নিয়ন্ত্রণের মাধ্যমে মালয়েশিয়ায় জনশক্তি রফতানির পাঁয়তারা চালাচ্ছে। বায়রা নেতারা তাদের এই ষড়যন্ত্র মানবে না। এটি হলে হাজার হাজার কোটি টাকা বিদেশে পাচার হওয়ার সম্ভাবনা রয়েছে। এতে শ্রমজীবী সাধারণ মানুষ ব্যাপকভাবে ক্ষতিগ্রস্ত হবে।\nযারা সিন্ডিকেট করছে তাদের বিরুদ্ধে বায়রা কোনো আইনি পদক্ষেপ নেবে কি না, এমন প্রশ্নের জবাবে সভাপতি মোহাম্মদ ফারুক বলেন, আমরা ইতিমধ্যে আদালতের কাছে গিয়েছিলাম। যে ২৫ জন সিন্ডিকেটের কথা বলা হচ্ছে। তাদের নাম সুনির্দিষ্টভাবে আমাদের কাছে নেই। নাম পাওয়া গেলে বাংলাদেশ ও মালয়েশিয়া উভয় দেশেই মামলা করব।\nতিনি বলেন, আমরা প্রধানমন্ত্রী, প্রবাসী কল্যাণ ও বৈদেশিক কর্মসংস্থানমন্ত্রী ও পররাষ্ট্রমন্ত্রীকে লিখিতভাবে জানিয়েছি। এমনকি মালয়েশিয়ার সরকারকে বিষয়টি জানানো হয়েছে। এ কারণেই এখনো সিন্ডিকেট করতে পারেনি। আমরা যদি পদক্ষেপগুলো না নিতাম তাহলে আরও এক বছর আগে সিন্ডিকেট হয়ে যেত।\nএ সময় তিনি সিন্ডিকেটের জন্য জনশক্তি রপ্তানিকারক নুর আলী ও রুহুল আমিন স্বপনের দিকে ইঙ্গিত করেন। ফারুক বলেন, এরা স্বঘোষিত সিন্ডিকেট। নিজেই স্বীকার করেছেন সিন্ডিকেট খারাপ এবং ভবিষ্যতে কখনই সিন্ডিকেট করবেন না। সাধারণ সভায় প্রতিজ্ঞা করেছেন আর কখনও সিন্ডিকেট করবেন না। আমরা মনে করি সেই আবার সিন্ডিকেটই করছে। এখনো নামগুলো আমাদের কাছে স্পষ্ট হয়নি। এখন নামকরা রাজনৈতিক ব্যক্তিদের এর মধ্যে নেওয়া হচ্ছে।\nসংবাদ সম্মেলনে ফারুক বলেন, ২০১৬, ১৭ ও ১৮ সালে ১০ জন সিন্ডিকেটের মাধ্যমে মালয়েশিয়ায় জনশক্তি রপ্তানি করা হয়। ওই সময় শ্রমিক রপ্তানি হওয়ার কথা ছিল প্রায় ১৫ লাখ। কিন্তু যেতে পেরেছে মাত্র ২ লাখ ৭৪ হাজার ৫০০ জন। ১২ লাখ শ্রমিক চাকরির সুযোগ হারিয়েছে। এর প্রধান কারণ হলো প্রত্যেক শ্রমিকের কাছ থেকে ৪ লাখ টাকা করে নিয়েছে ওই সিন্ডিকেট। যা অনেকেই দিতে না পেরে ভিসা নিতে পারেননি। অথচ সরকার নির্ধারিত ফি ছিল ১ লাখ ৬০ হাজার টাকা।\nতিনি বলেন, বর্তমানে দেশে ১৭০০ থেকে ১৮০০ বৈধ এজেন্সি রয়েছে। যারা পৃথিবীর বিভিন্ন দেশে জনশক্তি রপ্তানি করে আসছে। কেন এবং কি কারণে শত শত এজেন্সিকে বাদ দিয়ে মাত্র ২৫ এজেন্সিকে মালয়েশিয়ায় শ্রমিক রপ্তানির\nঅনুমতি দিতে হবে?\nএ সময় সংগঠনের সিনিয়র সহসভাপতি রিয়াজ উল ইসলাম ও মহাসচিব মোস্তফা মাহমুদ উপস্থিত ছিলেন।


শীতকালে ঠান্ডায় স্নান করেন না পর্দার গুনগুন তৃণা সাহা! ভিডিওর মাধ্যমে প্রকাশ্যে এল অভিনেত্রীর গোপন তথ্য - Kolkata Journal\nHome/বিনোদন/বাংলা সিরিয়াল/শীতকালে ঠান্ডায় স্নান করেন না পর্দার গুনগুন তৃণা সাহা! ভিডিওর মাধ্যমে প্রকাশ্যে এল অভিনেত্রীর গোপন তথ্য\nশীতকালে ঠান্ডায় স্নান করেন না পর্দার গুনগুন তৃণা সাহা! ভিডিওর মাধ্যমে প্রকাশ্যে এল অভিনেত্রীর গোপন তথ্য\nতৃণা সাহা টেলিভিশন পর্দার অন্যতম জনপ্রিয় মুখ। বর্তমানের অভিনেত্রী হিসেবে তিনি সোশ্যাল মিডিয়ার পাতায় ভীষণভাবে অ্যাক্টিভ। প্রায়ই নিজের নানা রিল ভিডিও, শুটিং সেটের ছোট ছোট দৃশ্য এবং ফটোশুটের বিভিন্ন ছবি শেয়ার করে থাকেন অভিনেত্রী। সোশ্যাল মিডিয়ায় তার অনুরাগীর সংখ্যাও নেহাত কম নয়। তার যেকোন পোস্টই নিমেষে ভাইরাল হয়। সম্প্রতি তার বানানো আরো একটি রিল ভিডিও নেটিজেনদের মাঝে ভাইরাল হয়েছে।\nবেশিরভাগ মানুষের কাছে শীতকাল তাদের পছন্দের। কারণ বিশেষ করে এই সময়ে বিভিন্ন জায়গায় ঘুরতে যাওয়া যায়, শীতের বাহারি পোশাক পরা যায়, আর সবথেকে বেশি জাঁকিয়ে বসে যেটা তা হল অলসতা। শীতকাল আয়েশের কাল। এই সময় মানুষ একটু ধীরে সুস্থে কাজ করতে পছন্দ করেন। তবে এই শীতকালে এমন অনেকেই রয়েছেন যারা ঠান্ডার ভয়ে কিছুতেই চান করতে চান না। সম্প্রতি জানা গিয়েছে, শীতকালে চান করতে পছন্দ করেন না ছোটপর্দার অভিনেত্রী তৃণা সাহাও, একথা নিজেই জানিয়েছেন তিনি। কথাটা শুনে অবাক হলেন? না অবাক হওয়ার কিছু নেই, কথাটা কিছুটা হলেও সত্যি।\nআসলে সম্প্রতি তৃণা সাহা একটি রিল ভিডিও শেয়ার করেছেন একটি ট্রেন্ডিং সংলাপের সাথে লিপ দিয়ে। যেখানে তাকে বলতে শোনা গিয়েছে, এত ঠান্ডায় তিনি চান করবেন না। উল্লেখ্য, শুটিং সেটেই ভিডিওটি বানিয়েছেন অভিনেত্রী। ভিডিওটি বানানোর সময় তার পরনে ছিল ছাই রঙের একটি হুডি ও নীল জিন্স। খোলা চুলে, বিনা মেকাপে ছিলেন তিনি। বর্তমানে স্টার জলসার অন্যতম জনপ্রিয় ধারাবাহিক ‘খড়কুটো’তে গুনগুনের চরিত্রে অভিনয় করছেন। তবে সম্প্রতি অভিনেত্রী এই ট্রেন্ডিং সংলাপের সাথে রিল ভিডিও বানিয়ে ভাইরাল হয়েছেন তার অনুরাগীদের মাঝে।\nInsta Trending Trina Saha TV Actress Viral Reel Video\nবিহানকে এবার পড়াশোনা শেখানোর দায়িত্ব নিয়ে বসলো হোম ডেলিভারির মালিক 'খুকুমণি'! সোশ্যাল মিডিয়ায় চাঞ্চল্য ফেলল 'খুকুমণি হোম ডেলিভারি'


অথচ প্রতিপক্ষ তো জনগণ হওয়ার কথা ছিল না!\nএকজন সিনিয়র ডাক্তারকে পিটিয়ে মেরে ফেলা এবং অন্য একজন ডাক্তারকে মিথ্যে অভিযোগে জেলে ঢুকানোর প্রতিবাদে ঘোষণা দিয়ে বহু ডাক্তার অনলাইন চিকিৎসা বন্ধ করে দিচ্ছেন। স্পষ্ট করে বলছেন, পরিচিত ছাড়া আর কাউকে অযাচিত চিকিৎসা সহায়তা নয়!\nআমার সবিনয় প্রশ্ন, এই স্ট্যান্ড আসলে কেন? মানে অনলাইন চিকিৎসা দেয়া বন্ধ করে দেয়ার মাধ্যমে প্রতিবাদটা কতটা ফলপ্রসু হবে?\nআমাকে ভুল বুঝবেন না। দুইটা ঘটনাতেই আমি বিক্ষুব্ধ, হতবাক। দুইজন চিকিৎসকের প্রতি সহমর্মিতা জানিয়ে ঘোষণা দিয়ে এমন স্ট্যান্ড নেয়াটা ভিক্টিমদের প্রতি অনেক বড় সাপোর্ট। আমি রেস্পেক্ট জানাই। বিনামূল্যে অনলাইন চিকিৎসা সেবা দেয়া বাধ্যতামূলক কিছু না, এটা কোনো ছাড়াই যে কেউ এমনিই বন্ধ করার অধিকার রাখেন।\nআমার কনসার্নের জায়গা হলো, এসব ঘোষণার কারণে মনে হচ্ছে সব সমস্যাটা কেবল ডাক্তার বনাম আমজনতার। মানে আমরা জনতাকে মাগনা হেল্প করা বাদ দিলাম, ব্যস শোধ নেয়া হয়ে গেল।\nহ্যাঁ, জনতার দায় তো অবশ্যই আছে। ডাক্তারকে হত্যা করেছে জনতারই একাংশ, ডাক্তারকে ফাঁসিয়েছে এই জনতাই। দুই ইস্যুতে জনতার মধ্যে নির্লিপ্ততা দেখা যাচ্ছে। হাতির প্রতি যে শোক দেখা গিয়েছিল, তার ছিঁটেফোঁটা দেখা যাচ্ছে না এখানে। এই ক্ষোভ থেকে জনতাকে শিক্ষা দেয়া জাস্টিফাইড।\nআমার পয়েন্ট হলো, জনতাকে শিক্ষা দেয়াই একমাত্র সলিউশন না। ডাক্তারদের এমন দুরাবস্থার কারণ একমাত্র জনতা না।\nএকজন ডাক্তারকে পিটিয়ে মারা হলো, এখন পর্যন্ত প্রশাসনের ভূমিকা কী? একজন পুলিশ কন্সটেবলকে কেউ এভাবে মারার সাহস করতে পারত? ইউএনও'র পিএসকে কেউ এভাবে মারতে পারত? সেনাবাহিনীর কোনো সৈনিকের গায়ে হাত তোলার সাহস কেউ করত?\nধরুন এমন কোনো ঘটনা ঘটেই গেল। একজন পুলিশ কন্সেবলকে পিটিয়ে হত্যা করা হলো। আপনার কি মনে হয় বিচারের জন্য সারা বাংলাদেশের সব পুলিশকে স্ট্যাটাস দিতে হতো? আসামীকে গ্রেফতারের জন্য আমজনতার ফেসবুকীয় সাহায্যের দরকার পড়ত?\nবিক্ষোভটি ডাক্তার বনাম জনগণ না হয়ে ডাক্তার বনাম সিস্টেম হওয়া উচিত ছিল\nকিছুই লাগত না। আসামী তো বটেই, আসামীর চৌদ্দ গোষ্ঠী চৌদ্দ শিকের ভেতরে চলে যেত চৌদ্দ ঘন্টার মধ্যে।\nকারণ কী? কারণ বাংলাদেশের রাষ্ট্র ব্যবস্থা পুলিশ, প্রশাসন থেকে নিয়ে অনেককেই এই পাওয়ার দিয়েছে, সুযোগ দিয়েছে। বাংলাদেশ ডাক্তারের প্রতি এতটা কন্সার্নড না। এর দায় এককভাবে জনতার না। এর দায় সিস্টেমের।\nডাক্তার কি আজ থেকে পেটানো হচ্ছে? কবে ডাক্তারকে মারা হয়নি? ধরলাম সরকার ডাক্তারদের গায়ে মাখে না। তো ডাক্তার নেতারা কই? তাদের কাজ কী একচুয়েলি? ডাক্তারদের সুরক্ষা দেয়ার জন্য তারা ফোর্স করতে পারে না?\nবছরের পর বছর ধরে এমন ঘটনা ঘটেই চলেছে, কারো মধ্যে কোনো বিকার নেই। একেকটা ঘটনা ঘটে, ফেসবুকে এসে কান্নাকাটি চলে। জনতাকে তুলোধুনা করা হয়। তারপর শেষ।\nসম্মানিত ডাক্তার সোসাইটি, এটা সঠিক ওয়ে না। ধরে নিলাম ডাক্তারি সেবা গ্রহিতা বাংলাদেশের প্রতিটা মানুষ অকৃতজ্ঞ। কিন্তু সবাই ডাক্তার পেটায় এমনটা নিশ্চয়ই নয়। কত পার্সেন্ট ডাক্তার পেটানোর মনোভাব রাখে বলেন তো? ১%, ২%, ৫%, ১০%?\nআমি ধরে নিলাম অকৃতজ্ঞদের ফেভার করার দরকার নেই, সো গায়ে পড়ে মাগনা সেবা বন্ধ। ফাইন। কিন্তু আপনার এই স্টেপ নেয়াতে ডাক্তার নিগৃহের ঘটনা বন্ধ হয়ে যাবে বলে বিশ্বাস হয়? ১৮ কোটি মানুষের দেশে ঠিক কোন লোকটা ৫% ডাক্তার পেটানো দলের লোক আপনি জানেন না। আপনার সেবা বন্ধের খবরে সে অনুতপ্ত হবে না, সে লজ্জিত হবে না, ভুল বুঝবে না। বরং এই ইস্যুটাকে তার নিজের ফেভারে নিয়ে আরো বেশি হিংস্র হয়ে যাবে।\nনিরাপত্তাই যদি হয় লক্ষ্য, নিজের আত্মসম্মান যদি হয় উদ্দেশ্য, তবে অভিমান করে ফ্রি চিকিৎসা সেবা বন্ধ করার মধ্যে নিজের প্রতিবাদ সীমাবদ্ধ রাখবেন না।\nবরং কথা বলুন ডাক্তারদের সুরক্ষা আইন নিয়ে। কথা বলুন ডাক্তার নেতাদের নির্লিপ্ততা নিয়ে, বর্জন করুন তাদের। সিস্টেমের বিরুদ্ধে গর্জে উঠুন।\nডাক্তারদের সুরক্ষায় ডাক্তার নেতাদের নির্লিপ্ততা নিয়ে কথা শোনা যায় মাঝে মাঝে। ভাই, উনাদের নেতা বানায় কে? আপনারা বানান নাকি উগান্ডার ডাক্তাররা বানায়? তিন লাইনের পোস্টে ২৬ জন নেতাকে ট্যাগ দেয় কে? আপনারা নাকি সেনেগালের ডাক্তাররা? নিজের চেয়ে বেশি নেতার ছবি প্রোফাইলে ঝুলে কাদের? আপনাদের নাকি হন্ডুরাসের ডাক্তারদের?\nনেতার মেরুদণ্ড শক্ত করতে বলেন, আপনি মেরুদণ্ড শক্ত করে কখনো নেতাকে কিছু বলতে পেরেছিলেন? কাদের তেলে তেলে উনারা এতটা নির্লিপ্ত থাকেন বলেন তো?\nআমজনতা বেছে বেছে ডাক্তার পেটায়, তা না। তারা সুযোগ পেলে পুলিশ পেটাত, সুযোগ পেলে ইউএনও পেটাত, সুযোগ পেলে জজকেও মারত। সুযোগ পায় না, ভয় পায়। তাদের ব্যাকআপ আছে, পাওয়ার আছে।\nডাক্তারদের ব্যাকআপ নেই কেন? এই তো গত বছরেই ডাক্তারের ওপর হামলার পর কলকাতার ডাক্তারদের আন্দোলনের মুখে ডাক্তার সুরক্ষা আইন হয়েছে। ডাক্তারদের প্রতিটা দাবি মানা হয়েছিল।\nকীভাবে সম্ভব হয়েছিল এমনটা? আমি যদ্দুর জানি, কলকাতার ডাক্তারদের থেকে যতটা শুনেছি; তারা প্রতিপক্ষ হিসেবে জনগণকে চিন্তা করেননি, অনলাইনে চিকিৎসা দেয়া বন্ধ করে বসে থাকেননি। তারা আঘাত করেছিলেন সিস্টেমে, তারা প্রতিপক্ষ হিসেবে নিয়েছিলেন খোঁদ মমতা সরকারকেই। মমতা সরকার শুরুতে বহু হাম্বিতাম্বি করেছিল। কিন্তু যখন দুই শতাধিক সিনিয়র ডাক্তার জুনিয়রদের প্রতি সংহতি জানিয়ে গণইস্তফা দিলেন, সুড়সুড় করে লাইনে চলে আসলেন মমতা। অক্ষরে অক্ষরে পালন করা হলো দাবি।\nকোলকাতার ডাক্তাররা প্রতিবাদ করেছিলেন সিস্টেমের বিরুদ্ধে\nনা ভাই, সরকারকে প্রতিপক্ষ বানাবার উস্কানি আমি দিচ্ছি না। এটা সম্ভব না, দরকারও নেই। আমি বলি আমাদের দেশে কোন ইস্যুতে কোন সিনিয়র ডাক্তার ইস্তফা দেয়া দূরে থাক, জুনিয়রদের জন্য ঘোষণা দিয়ে একবেলা চেম্বার বন্ধ করেছেন? কে কবে কমান্ডকে প্রশ্নবিদ্ধ করেছে? জুনিয়ররা কোনো স্টেপ নিলে সেটাকে সাস্টেইন করতে দিয়েছেন উপরের কেউ?\nআমরা দেখছি খুলনায় ডাক্তার হত্যার ঘটনায় আমাদের থানা-আদালত অলস হয়ে বসে আছে। অথচ এই থানা-আদালত পুরাই উল্টো আচরণ দেখালো সিলেটে। একটা মেয়ে ডাক্তারের বিরুদ্ধে শ্লীলতাহানির অভিযোগ তুলল...ব্যস এক বেলার মধ্যে ডাক্তারকে থানায় নিয়ে যাওয়া হলো। তারপর আদালত। আদালত পাঠিয়ে দিলেন জেলে।\nবাহ! একজনের স্রেফ অভিযোগের প্রেক্ষিতে কীভাবে একজন অন সার্ভিস ডাক্তারকে জেলে ঢুকানো যায়, তাও এই করোনাকালীন সময়ে?\nকোনো প্রমাণ নেই, কোনো ছবি নেই-ভিডিও অডিও নেই, নেই কোনো শারীরিক চিহ্নও। স্রেফ কারো মুখের কথায় কাউকে জেলে ঢুকিয়ে দেয়া যায়? আমাদের "বিজ্ঞ" আদালতের কানে কি কেউ বলেনি এই ডাক্তারকেই বিনা অপরাধে দু বছর আগে মাইকিং করে পেটাতে গিয়েছিল একই এলাকার মানুষ। ঐ সময়ে আঘাত হানতে ব্যর্থ হয়ে এখন নতুন প্ল্যান করা হয়েছে এটা বুঝতে মোসাদ এজেন্ট হতে হয়?\nআমি জানি না আমাদের দেশের আইনের অসারতাই কি এই যে কোনো নারীর অভিযোগ শুনেই কাউকে জেলে পাঠানো যায় কিনা। যদি এটাই আইনে থাকে, আইনের ফাঁক নিয়ে কথা বলুন। আপনার চেম্বারে চাইলেও সিসি ক্যামেরা লাগাতে পারবেন না। দুদিন পর কোনো তরুণী আপনাকে ফাঁসিয়ে দেবে না এর গ্যারান্টি কী?\nআমরা প্রতিদিনই দেখি ক্ষমতার বলে চিহ্নিত-প্রমাণিত অপরাধীরা জামিন পেয়ে যায়। কোনো এক নেতাকে জামিন না দিয়ে জেলে পাঠানোর হুকুম দেয়া জজকেই পানিশমেন্ট বদলি করে বিকেলে জামিন দেয়ার ইতিহাস কদিন আগেই হয়েছে। এই করোনাকালীন সময়ে সার্ভিসে থাকা ডাক্তার কেন জামিন পাবেন না? অপরাধ প্রমাণ হওয়ার আগ পর্যন্ত উনাকে সার্ভিসে রাখাটাই কি মানবিক, সামাজিক ও সময়ের দাবি ছিল না?\nজনতাকে প্রধান টার্গেট না করে এই জায়গাগুলোকে টার্গেট করে কথা বলুন। জনতাকে চিকিৎসা সহায়তা বন্ধ করা হচ্ছে ইথিকাল মুভমেন্ট। ইথিকাল মুভের মাধ্যমে আপনি নিজের অভিমান বা রাগ প্রকাশ করতে পারবেন। হয়তো এই রাগ-ক্ষোভ প্রকাশের মাধ্যমে চলমান ঘটনার অপরাধী একটা বড়ো শাস্তি পেয়েও যেতে পারে। কিন্তু একটু লজিক নিয়ে ভাবলে দেখবেন, এটা আপনার ফিউচারের সুরক্ষা দেবে না।\nকেবল ডাক্তার না, যে কারোর ওপর এমন হামলাকারীরা নিঃসন্দেহে ক্রিমিনাল। ক্রাইম অফেন্স আপনি ইথিকাল মুভমেন্টের মাধ্যমে থামাতে পারবেন না। ৫% অমানুষের দল সুযোপ পেলেই আপনাকে আঘাত করবেই। একটা ঘটনার বিচার খুব বড় দৃষ্টান্ত হয় না। দেশের মানুষ খুব ভালো করেই জানে এমন হাইপ আসে, হাইপ চলে যায়। ক্রিমিনালকে এগুলো তেমন কোনো বার্তা দেবে না।\nলং লাস্টিং ওয়েতে ভাবতে হবে। যে কোনোভাবেই হোক, সুরক্ষা আইন পাশ করানো ছাড়া কোনো গতি নাই। কঠিন সুরক্ষা আইন পাশ করিয়ে সেটাকে বিশাল বড় ব্যানারে হাসপাতাল-ক্লিনিক-চেম্বারে ঝুলিয়ে রাখতে হবে। ডাক্তার নেতাদের ফ্রন্টে আনতে হবে। কঠোর কঠিন বিবৃতি আদায় করতে হবে তাদের থেকে, রাখতে হবে ফিল্ডে।\nকোনো ডাক্তারের বিরুদ্ধে সুস্পষ্ট প্রমাণ ছাড়া যৌন নিগৃহের অভিযোগ উঠামাত্র জেলে পাঠানো যাবে না। আর যদি তাই করতে হয়, রোগীর প্রাইভেসী কম্প্রোমাইজ করে সিসি ক্যাম লাগানোর অনুমতি নিয়ে রাখতে হবে। যার বিরুদ্ধে অভিযোগ উঠেছে উনি অতীতে এলাকাবাসীর অন্যায় কোনো ক্ষোভের শিকার হয়েছিলেন কিনা এটা আদালতের নোটিশে আনতে হবে।\nমুক্তিযুদ্ধের পর এটাই বোধহয় ডাক্তারদের জন্য সবচেয়ে খারাপ সময়। প্রায় অর্ধশত ডাক্তার শহীদ হয়েছেন করোনা যুদ্ধে। এই কঠিন সময়ে এমন ঘৃণ্য দুইটা ঘটনায় আত্মসমালোচনা অনেকেরই হজম হবে না জানি। আমি ছোটো মানুষ, ছোটো ব্রেইন। হয়তো ভুল বলতে পারি, তবে আমার মনে হয় ঘুরে দাঁড়ানোর জন্য এই সময়টাই সবচেয়ে ভালো সময়। সহকর্মীর মার খাওয়াতে কেউ সত্যিই আহত হয়ে থাকলে, নিজের নিরাপত্তা নিয়ে সত্যিকার অর্থে উদ্ববিগ্ন থাকলে যেটা নিয়ে কথা বললে রেজাল্ট আসবে সেটা নিয়ে বলুন।\nজনতার প্রতি ক্ষোভ লজিক্যাল, জনতার প্রতি অসহযোগ পন্থা আরো লজিক্যাল...কিন্তু ইললজিক্যাল হচ্ছে এটা থেকে কোনো ইফেক্টিভ রেজাল্ট আশা করা। জনতাকে লক্ষ্য করে তিক্ষ্ণ ভাষায় লিখলে অনেক লাইক আসতে পারে, রাজনৈতিক-একাডেমিক বা চাকরি জীবনে সেইফও থাকবেন। তবে আল্টিমেট রেজাল্ট আসবে না।\nসারা দিনে প্রচুর লেখা দেখলাম, অভিমানি-বিক্ষুব্ধ সব লেখা। প্রাথমিক প্রতিক্রিয়া হিসেবে সবই ঠিক আছে। এবার চূড়ান্ত প্রতিক্রিয়া দেখানোর জন্য যেটা করা উচিত সেটা করেন, যা বলা উচিত তাই বলেন। নিজেকে খুব বেশি সেইফ রেখে, নেতার প্রতি তেলের শিশু আগের মতো উপুড় করে রেখে, সিস্টেমকে পাশ কাটিয়ে ইনভিজিবল জনতাকেই আক্রমণ করার মধ্যে প্রতিবাদ সীমাবদ্ধ রাখা অনর্থক। কিছু কিছু ক্ষেত্রে সেটা ভণ্ডামিও বটে।\nসার্ভিসে থাকা একজন ডাক্তারকে নির্মমভাবে পিটিয়ে হত্যার তীব্র নিন্দা ও প্রতিবাদ জানাই। দোষীদেরকে কোনো প্রকার সিম্পেথী না দেখিয়ে সর্বোচ্চ শাস্তি দেয়া হোক। আমার আপন ভাই ভয়ানক সড়ক দুর্ঘটনায় আহত হবার পরে ডাঃ জুবায়ের ইমারজেন্সি সেবা দিয়েছিলেন। উনার প্রতি আমার পরিবার কৃতজ্ঞ। ষড়যন্ত্রমূলকভাবে তাকে জেলে ঢুকিয়ে দেয়ার ঘটনায় আমি বিস্মিত-ক্ষুদ্ধ। অবিলম্বে উনার জামিন মঞ্জুর করা হোক।\nডাক্তার সুরক্ষা আইন চাই। যারা ডাক্তারদের সুরক্ষা দিতে ব্যর্থ এমন নেতারা এখনই পদত্যাগ করুক। দুনিয়ার সকল নিপীড়নের ঘটনায় যারা শোক জানায় কিন্তু স্বদেশী একজন ডাক্তারের নির্মম হত্যাকাণ্ড যাদেরকে বিন্দুমাত্র আলোড়িত করে না, এমন মানুষদের প্রতি ঘেন্না জানাচ্ছি।\nডাক্তার পিটিয়ে হত্যা ডাক্তার বনাম জণগণ ডাক্তার আন্দোলন


অক্টোবরে জাপানে! শরতের পাতা শুরু পাহাড়ী অঞ্চল থেকে! - Best of Japan\nজাপানের হক্কাইডো দ্বীপ বিয়ের শিরোগানে ব্লু পুকুর। জাপানের হোক্কাইডোর শরত্কাল। মরা গাছগুলির সাথে সুন্দর সবুজ নীল জল = অ্যাডোব স্টক\nআপনি যদি অক্টোবরে জাপানে ভ্রমণ করতে যান তবে কোন ধরণের দর্শনীয় স্থানটি সবচেয়ে ভাল? প্রতিবছর অক্টোবর থেকে নভেম্বর পর্যন্ত জাপানের পুরো শরত্কাল হবে। যদি আপনি সুন্দর শরতের পাতা উপভোগ করতে চান, যেহেতু শরতের পাতা কিয়োটো এবং নারাতে এতটা শুরু হয়নি, তাই আমি আপনাকে হোকাইদো এবং তোহোকু অঞ্চলের মতো কিছুটা শীতল অঞ্চল ঘুরে দেখার পরামর্শ দিচ্ছি। অন্যদিকে, কিয়োটো এবং নারা এখনও নভেম্বরের মতো ভিড় করেনি, তাই আমি মনে করি আপনি আরামদায়ক দর্শনীয় স্থান উপভোগ করতে পারবেন।\nঅক্টোবরে টোকিও, ওসাকা, হক্কাইডোর তথ্য\nহংকুডো বা হুনসুতে উচ্চভূমিতে শরতের পাতা উপভোগ করুন\nকিয়োটোর মতো traditionalতিহ্যবাহী শহরগুলির একটি সুন্দর মরসুম\nআপনি যদি অক্টোবরে টোকিও, ওসাকা বা হক্কাইডো যাওয়ার পরিকল্পনা করে থাকেন তবে নীচের স্লাইডারের চিত্রটি ক্লিক করুন এবং আরও তথ্য দেখতে যান।\nহোঙ্কাইডো ইউনিভার্সিটি সাপ্পোরো শহর হোক্কাইডো জাপানের পতনের মরসুমে জিঙ্কগো স্ট্রিট ২ 26 অক্টোবর ২০১ 2016 = শাটারস্টক\nআপনি যদি অক্টোবরে খাঁটি শরতের পাতা দেখতে যেতে চান তবে আমি আপনাকে হুঁশাইয়ের হোক্কাইডোর বা উচ্চভূমিগুলিতে যাওয়ার পরামর্শ দিই। টোকিওর মতো মেইনল্যান্ডের বড় শহরগুলিতে অক্টোবরে এখনও শরত্কালের খুব বেশি চিহ্ন নেই। অন্যদিকে, হক্কাইডো (সাপ্পোরোর মতো নগর অঞ্চলগুলি) এবং হংশুর উঁচুভূমিগুলি অক্টোবর মাসে শরত্কালে শিখরে পৌঁছে যাচ্ছে।\nএটি বলা যেতে পারে যে অক্টোবর মাসে শরতের পাতার2ধরণের দেখার দাগ রয়েছে। প্রথমটি হোকাইদোতে ডাইসেটসুযান এবং নাগানো প্রদেশের হাকুবার মতো পাহাড়ি অঞ্চলে দর্শনীয় স্থান। এই স্পটগুলিতে আপনি সত্যিকারের বিশাল শরতের পাতার দৃশ্য দেখতে পাচ্ছেন। এই জাতীয় দাগগুলি প্রায়শই অনেক ক্ষেত্রে খুব বেশি ভিড় করে, তাই দয়া করে প্রচুর দর্শনীয় সময়টি তৈরি করুন।\nদ্বিতীয়টি শহরে। এই সময়কালে, উদাহরণস্বরূপ, আপনি যদি হোকাইডোর বড় শহরগুলিতে যেমন সাপ্পোরো শহর এবং হাকোডেট শহরে যান তবে আপনি নগরীর দৃশ্যটি সুন্দর রঙের হলুদ বা লাল রঙের উপর দিয়ে যেতে পারেন। উপরের ছবিটি জাতীয় হক্কাইডো বিশ্ববিদ্যালয় ক্যাম্পাসটি সাপ্পোরো স্টেশনের আশেপাশে অবস্থিত। সকলেই হক্কাইডো বিশ্ববিদ্যালয় ক্যাম্পাসে প্রবেশ করতে পারে। বৃক্ষযুক্ত সারিবদ্ধ রাস্তাটি খুব সুন্দর হওয়ায় অনেক পর্যটক এই বয়সে বেড়াচ্ছেন। এইভাবে, আমি আপনাকে শহরে শরতের পাতা উপভোগ করার পরামর্শ দিচ্ছি।\n11 ই অক্টোবর, 2014 কিয়োটো, জাপান - কিয়োটোতে কিনকাকু-জি মন্দির = শাটারস্টক\nআপনি যদি অক্টোবরে জাপানে ভ্রমণ করেন তবে আমি আপনাকে দৃ strongly়ভাবে পরামর্শ দিচ্ছি যে আপনি কিয়োটো এবং নারা হিসাবে প্রচলিত শহরগুলি অন্বেষণ করতে পারেন।\nঅক্টোবরে, কিয়োটো এবং নারার রাস্তায় গাছগুলি এখনও শরতের এত পাতা পান নি। এই কারণে, পূর্ণাঙ্গ শরত্কাল পাতার মরসুমে যখন নভেম্বর আসে তখন সেখানে খুব বেশি পর্যটক নেই। সুতরাং, আমি মনে করি যে আপনি নভেম্বরের তুলনায় মন্দির এবং মন্দিরগুলি শান্তভাবে উপভোগ করতে পারবেন।\nআপনি যদি কিয়োটোতে কিবিউন এবং কুরামার মতো পার্বত্য অঞ্চলে যান তবে আমি মনে করি গাছগুলি অক্টোবরেও যথেষ্ট শরতের পাতা হয়। আপনি যদি শরতের পাতাগুলি পর্যাপ্ত পরিমাণে উপভোগ করতে চান তবে আপনি এই জাতীয় পার্বত্য অঞ্চলে যেতে চাইতে পারেন।\nঅবশ্যই, এখানে প্রচুর পর্যটক রয়েছে তা অপরিবর্তিত, আমি কেবল এটিই বলি যে তুলনামূলকভাবে অনেক বেশি পর্যটক নেই। আমি আপনাকে যত তাড়াতাড়ি সম্ভব হোটেল রিজার্ভেশন করতে উত্সাহিত করি।


রেলমন্ত্রীর বৌভাতে এলাহীকাণ্ড! – সত্য ও সুন্দরের পক্ষে নির্ভীক\nরেলমন্ত্রীর বৌভাতে এলাহীকাণ্ড!\nপ্রায় ২০ হাজার অতিথি আপ্যায়নের ব্যবস্থা। সাধারণ, ভিআইপি ও ভিভিআইপি শ্রেণিতে অতিথিদের ভাগ করে রয়েছে খাবারের আয়োজন। ভিআইপিদের জন্য এলডি হলের ভেতরে দুটি স্থানে ২০টি টেবিল রাখা হয়েছে। উপহার নিতে ছয়টি কাউন্টার। ক্লোজ সার্কিট ক্যামেরা। এ এক এলাহী কাণ্ড!রেলমন্ত্রী মুজিবুল হক ও হনুফা আক্তার রিক্তার বিবাহোত্তর বৌভাত উপলক্ষে সংসদ ভবনের এলডি হল এলাকায় বিশাল আয়োজন করা হয়েছে। মনিপুরীপাড়া ফটক থেকে এলডি হল পর্যন্ত করা হয়েছে আলোক সজ্জা। অতিথিদের অভ্যর্থনা জানাতে কালো রংয়ের স্যুট পরিহিত ৬৭ বছর বয়সী মন্ত্রীকে সন্ধ্যায় মূল ফটকের পাশেই দাঁড়িয়ে থাকতে দেখা যায়। অনুষ্ঠানস্থলে ঢুকতে ফটক থেকে দীর্ঘ লাইনে দাঁড়িয়ে থাকতে দেখা যায় অতিথিদের। সারি ধরে একের পর এক ভিতরে প্রবেশ করেন তারা।ঘিয়ে রংয়ের সোনালী জরির শাড়ি, সিতাহার, কণ্ঠহার, টিকলি পরে সন্ধ্যা সাড়ে ৭টার দিকে অনুষ্ঠানস্থলে উপস্থিত হন বৌ হনুফা আক্তার রিক্তা। মঞ্চে ওঠার পর তাকে ঘিরে ছবি তুলতে ব্যস্ত হয়ে পড়েন আগ্রহীরা।\nঅতিথিদের আপ্যায়নের দায়িত্বে থাকা আওয়ামী যুবলীগের কেন্দ্রীয় কাযনির্বাহী কমিটির সহ-সভাপতি আবুল হোসেন জানিয়েছেন, কেউ যেন না খেয়ে না যান সেজন্য প্রচুর খাবারের আয়োজন করা হয়েছে। আমন্ত্রিতদের বাইরে আরো পাঁচ হাজার মানুষের জন্য খাবার রাখা হয়েছে।\nআয়োজকরা জানান, প্রায় ২০ হাজার অতিথি আপ্যায়নের ব্যবস্থা করেছেন তারা। এলডি হলের পাশে একসঙ্গে আড়াই হাজার লোকের খাবার ব্যবস্থা করা হয়েছে। ভিআইপিদের জন্য এলডি হলের ভেতরে দুটি স্থানে ২০টি টেবিল রাখা হয়েছে। খাবার মেন্যুতে রয়েছে কাচ্চি বিরিয়ানি, মুরগীর রোস্ট ও কোমল পাণীয়। সন্ধ্যা ৭টা থেকে শুরু হয়েছে খাওয়া-দাওয়া।খাবারের মধ্যেও রয়েছে তিন ধরনের ব্যবস্থা; সাধারণ, ভিআইপি ও ভিভিআইপি শ্রেণিতে অতিথিদের ভাগ করে রয়েছে খাবারের আয়োজন।বিবাহোত্তর সংবর্ধনায় উপহার গ্রহণ করতে অনুষ্ঠানস্থলের পাশে প্যান্ডেল করে ৬টি কাউন্টার বসানো হয়েছে।বিয়ের অনুষ্ঠানে শতাধিক বরযাত্রীর মূল্যবান জিনিসপত্র খোয়া যাওয়ায় এবারএ ধরনের অপ্রীতিকর ঘটনা এড়াতে পুরো অনুষ্ঠানস্থল ক্লোজ সার্কিট ক্যামেরার (সিসিটিভির) আওতায় আনা হয়েছে।


স্বামী-স্ত্রীর টাকার কারখানা! | 669812\nস্বামী-স্ত্রীর টাকার কারখানা!\nআপলোড : ১২ জুলাই, ২০২১ ২৩:৩৮\nস্বামী-স্ত্রীর টাকার কারখানা, প্রচুর জাল নোট। রাজধানী বাড্ডার নুরেরচালা সাঈদনগরের একটি বাসায় মেশিন বসিয়ে জাল নোট বানানোর কারখানা শুরু করেন আবদুর রহিম শেখ ও তার স্ত্রী ফাতেমা বেগম। এতে জড়ান আরও কয়েকজন। সামনে ঈদ থাকায় জাল নোট ছাপানোর পরিমাণও বাড়ানোর পরিকল্পনা ছিল তাদের।\nগতকাল সাঈদনগরের বাসাটিতে অভিযান চালায় ঢাকা মহানগর গোয়েন্দা পুলিশের (ডিবি) গুলশান বিভাগ। এ সময় রহিম-ফাতেমা ছাড়াও আরও তিনজনকে গ্রেফতার করা হয়। তারা হলেন- গার্মেন্টস ব্যবসায়ী হেলাল খান, আনোয়ার হোসেন ও ইসরাফিল আমিন।\nঅভিযান শেষে ডিবি গুলশান বিভাগের উপ-কমিশনার (ডিসি) মশিউর রহমান বলেন, সাঈদনগরের একটি সাততলা বাড়ির ষষ্ঠ তলায় অভিযান চালিয়ে বিপুল পরিমাণ জাল টাকা তৈরির একটি ঘরোয়া কারখানা পাওয়া গেছে। কারখানাটি থেকে ১০০০ টাকা ও ৫০০ টাকা মূল্যমানের প্রায় ৪৩ লাখ জাল নোট ও প্রচুর পরিমাণে জাল টাকা তৈরির উপকরণ জব্দ করা হয়েছে।\nডিবি পুলিশ সূত্র জানায়, আবদুর রহিম শেখ ও তার স্ত্রী ফাতেমা কারখানাটি পরিচালনা করতেন। বাকিরা তাদের সহযোগী হিসেবে কাজ করতেন। তারা দীর্ঘদিন ধরে জাল টাকা খুচরা এবং পাইকারি বিক্রি করে আসছেন। তবে ঈদকে কেন্দ্র করে তাদের কার্যক্রম আরও বেড়ে যায়। গত তিন বছর ধরে ঈদসহ অন্যান্য উৎসবের আগে বিপুল পরিমাণ জাল টাকা বাজারে ছেড়েছে। আর ফাতেমা বেগম ২০১৯ সালে হাতিরঝিল এলাকার একটি বাসায় জাল টাকার তৈরির সময় সহযোগীসহ পুলিশের হাতে গ্রেফতার হয়েছিলেন। তবে ওই সময় তার স্বামী রহিম পালিয়ে যান। এর আগে তারা বেশ কয়েকবার জাল টাকা অথবা মাদক ক্রয়-বিক্রয়ের কাজে জড়িত থাকার অভিযোগে গ্রেফতার হয়েছিলেন।\nকোরবানির পশুর চামড়া নিয়ে এবার কী হবে\nঋণ পরিশোধে তিন প্রস্তাব ব্যবসায়ীদের\nহাতুড়ির টুংটাং কামারপল্লীতে\nখুনি ছিল ঘরে\nমাইকিং করে র‌্যাবের ওপর হামলায় চারজন গ্রেফতার\nমাস্টারশেফ অস্ট্রেলিয়ার সেরা ৩-এ কিশোয়ার\nশখের ছাদবাগানে পুষ্টির চাহিদা পূরণ\nরোহিঙ্গাদের দ্রুত ফেরত পাঠানো নিয়ে জাতিসংঘে সর্বসম্মত প্রস্তাব গৃহীত


আগ্নেয়াস্ত্র ও গুলিসহ এক যুবক আটক আগ্নেয়াস্ত্র ও গুলিসহ এক যুবক আটক – CrimeNewsMedia24\nআগ্নেয়াস্ত্র ও গুলিসহ এক যুবক আটক\nআপডেট সময় সোমবার, ১৯ এপ্রিল, ২০২১, ১০.০৯ এএম\nরাজধানীর মোহাম্মদপুরে অভিযান পরিচালনা করে আগ্নেয়াস্ত্র ও গুলিসহ এক যুবককে আটক করেছে পুলিশের এলিট ফোর্স র‌্যাপিড অ্যাকশন ব্যাটালিয়ন (র‌্যাব)।\nসোমবার (১৯ এপ্রিল) র‌্যাব-২ এর একটি দল রাজধানীর মোহাম্মদপুর থানাধীন চাঁদ উদ্যানস্থ প্রত্যাশা ট্রেডার্সের সামনে থেকে তাকে আটক করে। তার নাম মো. রবিন (২১)। এসময় তার দেহ তল্লাশি করে একটি ওয়ান শুটার গান, এক রাউন্ড গুলি উদ্ধার করা হয়।\nপ্রাথমিক অনুসন্ধান ও জিজ্ঞাসাবাদের ভিত্তিতে র‌্যাব বলছে, আটক রবিন রাজধানীর মোহাম্মদপুর এলাকার গাঙচিল বাহিনীর সেকেন্ড ইন কমান্ড লম্বু মোশারফের ঘনিষ্ঠ সহচর।\nর‌্যাব-২ এর সহকারী পরিচালক (মিডিয়া) এএসপি মো. আবদুল্লাহ আল মামুন জানান, রবিন ও তার সহযোগীরা রাজধানীর মোহাম্মদপুর ও আশপাশের এলাকায় চুরি-ছিনতাই, ডাকাতি, মাদক কারবারি, অপহরণ, চাঁদাবাজিসহ অপরাধমূলক কর্মকাণ্ড করে আসছিল।\nতিনি জানান, রবিন ও তার সহযোগীরা দিনে ভূমি দখল ও ব্যবসায়ীদের নিকট হতে ভয়ভীতি দেখিয়ে চাঁদা আদায় করত। সন্ধ্যার পর তারা মাদক কারবারি, চুরি, ডাকাতিসহ বিভিন্ন অপরাধমূলক কাজ করতো।\nরবিনের বিরুদ্ধে ধর্ষণ মামলাসহ মোহাম্মদপুর ও নিউ মার্কেট থানায় বিভিন্ন ধারায় ছয়টি মামলা রয়েছে। তার বিরুদ্ধে প্রয়োজনীয় আইনানুগ ব্যবস্থা প্রক্রিয়াধীন।


সত্যের কলম যেন থেমে না থাকে – newsgallery24\nসত্যের কলম যেন…\nকলম হচ্ছে আল্লাহ্ রাব্বুল আ’লামিন প্রদত্ত একটি বড় নিয়ামত। যাঁরা কলমকে সত্য ও কল্যাণ প্রতিষ্ঠার হাতিয়ার হিসেবে ব্যবহার করে তারা দুনিয়াতে হাজার বছর বেঁচে থাকেন। কলম না থাকলে পৃথিবীতে কোন কিছুই প্রতিষ্ঠিত হতো না। দুনিয়ার কায়-কারবারও সঠিকভাবে পরিচালিত হতো না। দয়াময় প্রভু মানবজাতিকে অপরূপ সৌন্দর্য দিয়ে বৈচিত্র্যময় করে সৃষ্টি করে তাদের হাতে কলম উঠিয়ে দিয়েছেন। আর এ কলমের সাহায্যেই তারা শিক্ষা, সভ্যতা, সংস্কৃতি, প্রগতি, বিজ্ঞান, শিল্প-কলা, তথ্য-প্রযুক্তি লিখে দিন দিন আধুনিকতার চরম উন্নতির শিখরে আরোহণ করছে। কলমকে বলা হয় হৃদয়ের জিহবা, জড় জগতের সবচেয়ে সম্মানী বস্তু। মাহাত্ম্য ও শ্রেষ্ঠত্বের দিক দিয়ে ইহা অদ্বিতীয় ও অতুলনীয়। এর শক্তি অপরিসীম। ইহা এক প্রচন্ড দ্রোহ, শাণিত কৃপাণ, অসত্যের বিরুদ্ধে এক বজ্রকঠিন হাতিয়ার। টেইলর বলেছেন, ‘কলম হলো যন্ত্রপাতির মধ্যে সবচেয়ে ভয়ানক। ইহা তরবারীর চেয়েও ধারালো, চাবুক বা লোহার ডান্ডার চেয়েও ভয়াবহ’। ইংরেজিতে বলা হয়, ‘Pen is mighter than the sword’.\nহযরত কাতাদাহ বলেন, ‘আল্লাহ তায়ালা সর্বপ্রথম তাকদীরের কলম সৃষ্টি করেছেন। এ কলমই সৃষ্টি জগৎ ও সৃষ্টির ভাগ্য লিপিবদ্ধ করেছে। এরপর দ্বিতীয় কলম সৃষ্টি করেছেন। দ্বিতীয় প্রকার কলম দ্বারাই পৃথিবীর অধিবাসীরা লিখে থাকে। রাসূল সা. বলেছেন, ‘আল্লাহ তা’য়ালা সর্বপ্রথম কলম ও নূন তথা দোয়াত সৃষ্টি করেছেন। অতঃপর কলমকে বললেন – লিখ। কলম জিজ্ঞাসা করল, কী লিখব? আল্লাহ বললেন কিয়ামত পর্যন্ত যা সংঘটিত হবে সবই লেখ। যথাযথ লেখার পর কলমের মুখে মোহর করে কথা বলার শক্তি বন্ধ করে দেয়া হয়। ফলে কিয়ামত পর্যন্ত কলম আর কথা বলতে পারবে না। অতঃপর আল্লাহ পাক বিবেক সৃষ্টি করে বলেন, আমি আমার ইজ্জতের শপথ করে বলছি যে, আমার প্রিয় লোকদের মধ্যে আমি তোমাকে পরিপূর্ণতা দান করব আর অপ্রিয় লোকদের মধ্যে তোমাকে অসম্পূর্ণ রাখব’। এটা আল্লাহ তায়ালার বড় কৃপা যে, তিনি তাঁর বান্দাদেরকে অজ্ঞাত বিষয়সমূহের জ্ঞানদান করে ধন্য করেছেন এবং তাদেরকে মূর্খতার অন্ধকার থেকে জ্ঞানের আলোর দিকে টেনে নিয়ে এসেছেন। তিনি মানুষকে লিখন বিদ্যার প্রতি উৎসাহিত করেছেন। কেননা, যাবতীয় জ্ঞান-বিজ্ঞান, পূর্ববর্তী ও পরবর্তীদের ইতিহাস, জীবনালেখ্য ও উক্তি, আল্লাহ তায়া’লার অবতীর্ণ কিতাবসমূহ যাবতীয় বিষয়াদিই কলমের সাহায্যে লিখিত হয়েছে এবং পৃথিবীর শেষ মুহূর্ত পর্যন্ত অক্ষয় হয়ে থাকবে। কলম সৃজিত না হলে ইহকাল ও পরকালের সবকাজ কর্মেই বিঘ্নিত হতো।\nকলমের একটি মাত্রই কাজ; আর তা হলো লেখা। চার্লস গ্রভিল বলেছেন, ‘একটি কলমের সাহায্যে যেভাবে হৃদয়ের কথা উৎসারিত হয়, তেমনি আর কিছুতেই হয় না’। যিনি কলমের সাহায্যে সমাজের যাবতীয় অন্যায়, অত্যাচার-অবিচার, জুলুম-অনাচার ও নির্যাতন-নিপীড়ন দূর করতে চান তাকে হতে হয় সত্যের পক্ষে অকুতোভয় সৈনিক। তাকে মোকাবিলা করতে হয় নিদারুণ দুঃখ-মুসিবত, চলতে হয় নিঃসীম অন্ধকার পথে-ঢাকনাবিহীন ম্যানহোলের উপর দিয়ে, পার হতে হয় কাঁটাবনের ঠিক মাঝখান দিয়ে, বন্ধু করে নিতে হয় ক্ষুধা-দারিদ্র্য আর অভাব-অনটনকে। পৃথিবীর বড় কলম সৈনিকদের জীবনেতিহাস পাঠ করলে আমাদের সামনে উপরোক্ত চিত্রগুলোই ফুটে উঠে। আল্লামা ইকবাল, জর্জ বানার্ড ‘শ, কাজী নজরুল ইসলাম, ইমাম গাযালি, ইবনে তাইমিয়া, আল ফারাবি, শেখ সা’দী প্রমুখের সংগ্রামী জীবন এবং তাদের ক্ষুরধার লেখনীই বিশ্ব সভ্যতাকে অজ্ঞতার তিমির থেকে টেনে তুলে আলোর সোনালি দিগন্তে নিয়ে আসে। যে কলম দেশাত্মবোধ, মানবতা, উদারতা, মহানুভবতা প্রতিভার বিকাশ সাধন করে মানুষের সঠিক পরিচয় তুলে ধরে প্রভুর সাথে যথাযথ সম্পর্ক তৈরি করে দিতে পারে না, সে কলম ধারালো কলম নয়; সে কলম ভোঁতা কলম, অকেজো কলম। আর সম্ভবত এ ধরনের অপ্রয়োজনীয় কলম সম্পর্কেই ছড়াকার লিখেছেন-\nজ্ঞানী সম্প্রদায় বলেন, ‘জগতে তিনটি কলম আছে। ১) আল্লাহ তায়ালার কুদরতী হস্তে সৃজিত কলম, একে তিনি তাকদীর লেখার কাজে আদেশ করেছিলেন। ২) ফেরেশতাদের কলম, যা দ্বারা তারা ভবিতব্য ঘটনা, তার পরিণাম এবং মানুষের আমলনামা লিপিবদ্ধ করেন। ৩) সাধারণ মানুষের কলম : যা দিয়ে তারা নিজেদের কথা-বার্তা, অর্জিত জ্ঞান, ভাবাবেগ, চিত্ত চেতনার কথা লেখে এবং নিজেদের অভিষ্ট কাজে ব্যবহার করে’। লিখন প্রকৃতপক্ষে এক প্রকার বর্ণনা এবং বর্ণনা মানুষের এক বিশেষ গুণ যা আল্লাহ্পাক প্রদত্ত। প্রখ্যাত তাফসীরবিদ মোজাহিদ আবু আমের বলেন, ‘মহান আল্লাহ্পাক চারটি বস্তু স্বীয় কুদরতী হস্তে সৃষ্টি করেছেন। এ চারবস্তু ব্যতীত সমগ্র সৃষ্টিজগৎ ও বস্তুসমূহ ‘কুন’ -তথা হয়ে যাও আদেশের দ্বারা সৃষ্টি করেছেন। আল্লাহ্র স্বহস্তে সৃজিত চারটি বস্তু হলো-কলম, আরশ, জান্নাতুল আদন ও হযরত আদম (আঃ)।\nমনীষীরা বলেছেন, ‘বিদ্বানের কলমের কালি শহীদের রক্তের চেয়েও পবিত্র’। তাই কলমকে বানাতে হবে সত্যের প্রতিষ্ঠা আর মিথ্যা বিতাড়নের শ্রেষ্ঠ হাতিয়ার হিসেবে। ন্যায়ের পক্ষে আর অন্যায়ের বিরুদ্ধে এটা হবে ধারালো অস্ত্র। নীতির প্রতিষ্ঠা আর দুর্নীতি নির্মূল করণের বলিষ্ঠ কণ্ঠস্বর। এ কলমই পারে মননশীল সাহিত্য রচনার মাধ্যমে জাতিকে অনেক বড় হওয়ার স্বপ্ন দেখাতে, দেশাত্মবোধ জাগ্রত করে দেশকে অনেক দূর এগিয়ে নিয়ে যেতে।\nআল্লাহপাক বলেন, ‘যিনি কলমের সাহায্যে শিক্ষা দিয়েছেন, শিক্ষা দিয়েছেন মানুষকে যা সে জানত না’। (সূরা আলাক ৪-৫) রাসূল সাঃ বলেছেন, ‘আল্লাহ্ তায়ালা যখন আদিকালে সবকিছু সৃষ্টি করেন, তখন আরশে তার কাছে রক্ষিত কিতাবে একথা লিপিবদ্ধ করেন যে, আমার রহমত আমার ক্রোধের উপর প্রবল থাকবে’। ইবনে মুবারক (রহ.) বলেন, ‘সত্যিকার জ্ঞানী হতে হলে সর্বদা নিজকে জ্ঞান অন্বেষণে মগ্ন রাখতে হবে। আর যে নিজকে জ্ঞানী ভেবে নেয় সে প্রকৃত জ্ঞানী নয়, সে মূর্খ’। হযরত ঈসা (আ.) বলেন, ‘অসৎ জ্ঞানীর উপমা সেই পাথরের ন্যায় যেটি ঝর্ণার মুখে পড়ে পানির প্রবাহ বন্ধ করে দেয়; সে নিজেও পানি পান করে না এবং শস্য ক্ষেতেও পানি যেতে দেয় না’। হযরত সুফিয়ান সওরী (রহঃ) বলেন, ‘এলেম চিৎকার করে আমলের আহবান জানায়, তার দাবি এ আহবানে সাড়া দিলে এলেম থাকে, অন্যথায় বিদায় নিয়ে চলে যায়’। আর কলমই হলো জ্ঞান লিখার একমাত্র মাধ্যম।